text:
 |
 52012PC0089
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le gluaiseacht neamhthráchtála peataí /* COM/2012/089 final - 2012/0039 (COD) */
 MEABHRÁN
 MÍNIÚCHÁIN
 1. COMHTHÉACS AN TOGRA
 1.1. Forais agus cuspóirí an togra
 Leis an togra aisghairtear agus ionadaítear
 Rialachán (CE) Uimh. 998/2003 ó Pharlaimint na hEorpa agus ón
 gComhairle maidir leis na ceanglais sláinte ainmhithe is infheidhme i leith
 gluaiseachtaí neamhthráchtála peataí agus lena leasaítear Treoir 92/65/CEE[1] ón gComhairle.
 1.2. Cúlra dlíthiúil
 Le Rialachán (CE) Uimh. 219/2009 ó
 Pharlaimint na hEorpa agus ón gComhairle an 11 Márta 2009 lena
 ndéantar líon áirithe ionstraimí atá faoi réir an nós imeachta dá dtagraítear
 in Airteagal 251 den Chonradh a oiriúnú do Chinneadh 1999/468/CE ón
 gComhairle maidir leis an nós imeachta rialúcháin lena ngabhann grinnscrúdú,
 cuireadh Rialachán (CE) Uimh. 998/2003 i gcomhréir leis an nós imeachta
 rialúcháin lena ngabhann grinnscrúdú[2].
 Rinneadh leasuithe substaintiúla níos déanaí ar an
 Rialachán sin le Rialachán (AE) Uimh. 438/2010 ón 19 Bealtaine 2010
 ó Pharlaimint na hEorpa agus ón gComhairle lena leasaítear Rialachán (CE) Uimh. 998/2003
 maidir le ceanglais sláinte ainmhithe is infheidhme maidir le gluaiseacht
 neamhthráchtála peataí[3],
 go háirithe chun síneadh a chur leis an gcóras idirthréimhseach dá bhforáiltear
 in Airteagail 6, 8 agus 16 go dtí an 31 Nollaig 2011.
 Rinneadh é a chur i gcomhréir go páirteach freisin
 leis an gConradh ar Fheidhmiú an Aontais Eorpaigh (CFAE). I ráiteas a ghabhann
 mar iarscríbhinn le Rialachán (AE) Uimh. 438/2010, áfach, gheall an
 Coimisiún go molfadh sé athbhreithniú ar Rialachán (CE) Uimh. 998/2003 ina
 iomláine agus, go háirithe, ar ghnéithe a bhaineann le gníomhartha tarmligthe
 agus le gníomhartha cur chun feidhme.
 Le Rialachán (CE) Uimh. 998/2003 foráiltear
 freisin, ón 3 Iúil 2011 i leith, i.e. ó dheireadh na hidirthréimhse
 ocht mbliana dá bhforáiltear in Airteagal 4(1) den Rialachán sin, gurb é
 sainaithint leictreonach an t‐aon bhealach chun peata is madra, cat nó
 firéad a shainaithint. Measfar fós, áfach, gur ainmhí a shainaithnítear i
 gcomhréir leis an Rialachán é ainmhí a bhfuil tatú atá inléite go soiléir agus
 a rinneadh roimh an dáta sin air.
 Toisc go bhfuil an córas idirthréimhseach agus an
 idirthréimhse thuasluaite imithe in éag agus gur gá roinnt leasuithe a dhéanamh
 chun na ceanglais ainmhithe sláinte atá leagtha síos i Rialachán (CE) Uimh. 998/2003
 a chur i gcomhréir leis an CFAE agus sin a dhéanamh ar bhealach atá sách
 soiléir agus inrochtana don ghnáthshaoránach, ba cheart an Rialachán sin a
 aisghairm agus an togra seo a chur ina áit.
 2. COMHAIRLIÚCHÁN LEIS NA
 PÁIRTITHE LEASMHARA
 Ós rud é gurb é príomhchuspóir an togra seo
 Rialachán (CE) Uimh. 998/2003 a chur i gcomhréir le hAirteagal 290
 agus le hAirteagal 291 den CFAE agus gnéithe áirithe den Rialachán a
 shoiléiriú, níltear ag súil le haon tionchair shuntasacha. Dá bhrí sin níor ghá
 aon chomhairliúchán ná measúnú tionchair ar leith a dhéanamh.
 3. EILIMINTÍ DLÍ AN TOGRA
 3.1. Achoimre ar an ngníomhaíocht atá
 beartaithe
 Is éard is aidhm don togra Rialachán (CE) Uimh. 998/2003
 a aisghairm agus an Rialachán atá beartaithe a chur ina áit, ar Rialachán é:
 (a) a dhéanann na cumhachtaí a thugtar don
 Choimisiún faoi Rialachán (CE) Uimh. 998/2003 a ailíniú le hAirteagal 290
 agus le hAirteagal 291 den CFAE;
 (b) a dhéanann an córas a mbeidh feidhm aige
 tar éis dheireadh an chórais idirthréimhsigh dá bhforáiltear in Airteagail 6,
 8 agus 16 de Rialachán (CE) Uimh. 998/2003 agus na hidirthréimhse dá
 bhforáiltear in Airteagal 4(1) a shoiléiriú don ghnáthshaoránach.
 3.2. Bunús dlí
 Is é cuspóir príomhúil an Rialacháin sláinte
 ainmhithe agus an tsláinte phoiblí a chosaint.
 Dá bhrí sin, ós rud é go raibh Rialachán (CE)
 998/2003 bunaithe ar Airteagal 37 agus Airteagal 152(4)(b) den
 Chonradh ag bunú an Chomhphobail Eorpaigh, tá an togra bunaithe dá réir sin ar Airteagal 43(2)
 agus Airteagal 168(4) den CFAE.
 3.3. Prionsabal na coimhdeachta
 Tá feidhm ag prionsabal na coimhdeachta a mhéid is
 nach dtagann an togra faoi réir inniúlacht eisiach an Aontais.
 Ní féidir cuspóir an togra a bhaint amach ar shlí
 leordhóthanach le gníomhaíochtaí ó na Ballstáit. Chun an t‐ualach riaracháin
 do na húdaráis inniúla (údaráis an AE, údaráis náisiúnta agus údaráis tríú
 tíortha) agus do ghnáthshaoránaigh a laghdú agus leibhéal ard cosanta sláinte
 ainmhithe agus na sláinte poiblí á chaomhnú ag an am céanna, tá gá le ceanglais
 sláinte ainmhithe ar leibhéal an AE maidir le gluaiseacht neamhthráchtála
 peataí isteach i mBallstáit ó Bhallstáit eile nó ó thríú tíortha.
 3.4. Prionsabal na comhréireachta
 I gcomhréir le prionsabal na comhréireachta, ní théann an Rialachán seo
 thar a bhfuil riachtanach chun an cuspóir a bhaint amach.
 Is i bhfoirm Rialacháin ó Pharlaimint na hEorpa
 agus ón gComhairle atá infheidhme go díreach i ngach Ballstát atá an beart.
 Áirithítear leis sin nach dtabhóidh údaráis náisiúnta ná údaráis an AE aon
 chostais chun an reachtaíocht a thrasuí sa reachtaíocht náisiúnta.
 3.5. Rogha na hionstraime
 An ionstraim atá beartaithe: Rialachán ó Pharlaimint na hEorpa agus ón
 gComhairle.
 Ní bheadh modhanna eile iomchuí toisc gur féidir
 cuspóirí an bhirt a bhaint amach ar an mbealach is éifeachtúla trí cheanglais
 atá comhchuibhithe go hiomlán (lena n‐áirítear teacht i bhfeidhm
 tráthúil) ar fud an Aontais, rud a áiritheoidh saorghluaiseacht peataí atá in
 éineacht lena n‐úinéir.
 4. IMPLEACHTAÍ BUISÉADACHA
 Níl aon impleacht ag an togra do bhuiséad an
 Aontais.
 5. FAISNÉIS BHREISE
 Ba cheart feidhm a bheith ag an ngníomh atá
 beartaithe maidir leis an Limistéar Eorpach Eacnamaíoch ós rud é go mbaineann
 sé le hábhar de chuid an LEE.
 Forálacha Threoir 92/65/CEE ón gComhairle an 13 Iúil 1992
 lena leagtar síos ceanglais sláinte ainmhithe a rialaíonn an trádáil in
 ainmhithe, seamhan, ubháin agus suthanna, agus a n‐allmhairiú isteach sa
 Chomhphobal, nach bhfuil faoi réir ceanglais sláinte ainmhithe atá leagtha síos
 i rialacha sonracha Comhphobail dá dtagraítear in Iarscríbhinn A(I) a
 ghabhann le Treoir 90/425/CEE[4]
 a bhaineann le trádáil i madraí, cait agus firéid agus le hallmhairiú na n‐ainmhithe
 sin, déanann siad tagairt d'fhorálacha ábhartha Rialachán (CE) Uimh. 998/2003.
 Ar mhaithe le comhsheasmhacht agus comhtháiteacht
 reachtaíocht an Aontais, ba cheart Treoir 92/65/CEE a leasú chun tagairtí
 don ghníomh atá beartaithe a chur in áit na dtagairtí do Rialachán (CE) Uimh. 998/2003.
 Tá an dá thogra curtha i láthair le chéile chun go
 nglacfar iad go comhuaineach.
 2012/0039 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le gluaiseacht neamhthráchtála peataí
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 43(2) agus an abairt tosaigh
 agus pointe (b) d’Airteagal 168(4) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[5],
 Ag féachaint don tuairim ó Choiste na
 Réigiún[6],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1) Le Rialachán (CE) Uimh. 998/2003
 ó Pharlaimint na hEorpa agus ón gComhairle an 26 Bealtaine 2003
 maidir leis na ceanglais sláinte ainmhithe is infheidhme i leith gluaiseachtaí
 neamhthráchtála peataí agus lena leasaítear Treoir 92/65/CEE ón gComhairle[7] leagtar síos na ceanglais
 sláinte ainmhithe is infheidhme maidir le gluaiseachtaí neamhthráchtála isteach
 i mBallstát ó Bhallstát eile nó ó thríú tíortha agus na seiceálacha is
 infheidhme maidir leis na gluaiseachtaí sin. Féachann sé le leibhéal
 leordhóthanach sábháilteachta a áirithiú maidir leis na rioscaí don tsláinte
 phoiblí nó do shláinte ainmhithe a bhfuil baint acu leis na gluaiseachtaí
 neamhthráchtála sin agus féachann sé le deireadh a chur le haon bhacainní nach
 bhfuil call leo ar na gluaiseachtaí sin.
 (2) I ráiteas atá in iarscríbhinn
 a ghabhann le Rialachán (AE) Uimh. 438/2010 ó Pharlaimint na hEorpa agus
 ón gComhairle[8],
 lena leasaítear Rialachán (CE) Uimh. 998/2003, gheall an Coimisiún
 athbhreithniú ar Rialachán (CE) Uimh. 998/2003 ina iomláine a mholadh,
 agus, go háirithe, ar ghnéithe a bhaineann le gníomhartha tarmligthe agus le
 gníomhartha cur chun feidhme. Dá bhrí sin, de bharr theacht i bhfeidhm an
 Chonartha, ní mór na cumhachtaí a thugtar don Choimisiún faoi Rialachán (CE) Uimh. 998/2003
 a ailíniú le hAirteagal 290 agus Airteagal 291 den Chonradh sin. Agus
 líon na leasuithe is gá a dhéanamh ar na ceanglais sláinte ainmhithe atá
 leagtha síos i Rialachán (CE) Uimh. 998/2003 á chur san áireamh agus chun
 a áirithiú go bhfuil siad sách soiléir agus sothuigthe don ghnáthshaoránach, ba
 cheart an Rialachán sin a aisghairm agus an Rialachán seo a chur ina áit.
 (3) Ós rud é nach féidir leis na
 Ballstáit cuspóirí an Rialacháin seo, eadhon rialacha sláinte poiblí agus
 ainmhithe a leagan síos do ghluaiseacht neamhthráchtála peataí de na speicis
 atá liostaithe in Iarscríbhinn I chun rioscaí a bhaineann leis na
 gluaiseachtaí sin a chosc nó a íoslaghdú don tsláinte phoiblí nó do shláinte
 ainmhithe, a bhaint amach go leordhóthanach agus gur fearr, dá bhrí sin, is
 féidir iad a bhaint amach ar leibhéal an Aontais, féadfaidh an tAontas bearta a
 ghlacadh i gcomhréir le prionsabal na coimhdeachta a leagtar amach in Airteagal 5
 den Chonradh. I gcomhréir le prionsabal na comhréireachta a leagtar amach san Airteagal
 sin, ní théann an Rialachán seo thar a bhfuil riachtanach chun an cuspóir sin a
 bhaint amach.
 (4) Leis an Rialachán seo ba
 cheart sainliosta speiceas ainmhithe a bhunú ar cheart feidhm a bheith ag
 ceanglais chomhchuibhithe sláinte ainmhithe maidir leo i gcás ina gcoinnítear
 ainmhithe de na speicis sin mar pheataí agus ina ndéantar iad a ghluaiseacht
 chun críoch neamhthráchtála. Agus an liosta sin á tharraingt suas, ba cheart
 so-ghabhálacht na speiceas i leith confaidh nó a ról in eipidéimeolaíocht
 confaidh a chur san áireamh.
 (5) Le Treoir 92/65/CEE ón
 gComhairle an 13 Iúil 1992 lena leagtar síos ceanglais sláinte
 ainmhithe a rialaíonn an trádáil in ainmhithe, seamhan, ubháin agus suthanna,
 agus a n‐allmhairiú isteach sa Chomhphobal, nach bhfuil faoi réir
 ceanglais sláinte ainmhithe atá leagtha síos i rialacha sonracha Comhphobail dá
 dtagraítear in Iarscríbhinn A(I) a ghabhann le Treoir 90/425/CEE[9] bunaítear inter alia na
 ceanglais sláinte ainmhithe is infheidhme maidir le trádáil i madraí, cait agus
 firéid agus maidir le hallmhairiú na n‐ainmhithe sin, ar ainmhithe iad de
 speicis atá so-ghabhálach i leith confaidh. Toisc go gcoinnítear na speicis sin
 mar pheataí freisin agus gur minic a dhéantar iad a ghluaiseacht chun críoch
 neamhthráchtála lena n‐úinéir laistigh den Aontas agus isteach san
 Aontas, ba cheart na ceanglais sláinte ainmhithe a leagan síos sa Rialachán
 seo, arb iad na ceanglais sláinte ainmhithe is infheidhme maidir le gluaiseacht
 neamhthráchtála na speiceas sin isteach i mBallstáit. Tá na speicis sin
 liostaithe i gCuid A d'Iarscríbhinn I a ghabhann leis an Rialachán.
 (6) Ba cheart freisin creat
 dlíthiúil a bhunú do na ceanglais sláinte ainmhithe is infheidhme maidir le
 gluaiseacht neamhthráchtála ainmhithe de speicis nach ngoilleann confadh orthu
 nó nach bhfuil tábhacht eipidéimeolaíoch ag baint leo ó thaobh confaidh de, ar
 ainmhithe iad, dá mba rud é nár coinníodh mar pheataí iad, a mbeadh feidhm ag
 reachtaíocht eile de chuid an Aontais maidir leo lena n‐áirítear
 reachtaíocht maidir le bia-ainmhithe. Tá na speicis sin liostaithe i gCuid B
 d'Iarscríbhinn I a ghabhann leis an Rialachán seo.
 (7) Ba cheart inveirteabraigh, cé
 is moite de bheacha agus de bhumbóga, atá cumhdaithe ag Treoir 92/65/CEE,
 agus de mhoilisc agus de chrústaigh, atá cumhdaithe faoi Threoir 2006/88/CE,
 a bheith ar áireamh sa liosta i gCuid B d'Iarscríbhinn I[10]. Ba cheart ainmhithe uisceacha
 ornáideacha a thógtar in uisceadáin neamhthráchtála agus atá eisiata ó raon
 feidhme Threoir 2006/88/CE, agus débheathaigh agus reiptílí, a bheith ar
 áireamh ann freisin.
 (8) Ba cheart gach speiceas éan a
 áireamh sa liosta, seachas éanlaith chlóis a thagann faoi raon feidhme Threoir 92/65/CEE
 agus Threoir 2009/158/CE ón gComhairle an 30 Samhain 2009 maidir
 le coinníollacha sláinte ainmhithe a rialaíonn trádáil in éanlaith chlóis agus
 uibheacha goir laistigh den Chomhphobal agus allmhairí díobh ó thríú tíortha[11], agus ba cheart creimirí agus
 coiníní clóis a áireamh freisin.
 (9) Ar mhaithe le comhsheasmhacht
 i reachtaíocht an Aontais, áfach, go dtí go mbunófar rialacha de chuid an
 Aontais a rialóidh gluaiseacht neamhthráchtála peataí isteach i mBallstát ó
 thríú tíortha nó ó thríú críocha, ar peataí iad de speicis atá liostaithe i
 gCuid B, ba cheart do rialacha náisiúnta atá i bhfeidhm cheana leanúint
 d'fheidhm a bheith acu maidir leis na gluaiseachtaí sin ar choinníoll nach
 bhfuil siad níos déine ná na cinn a chuirtear i bhfeidhm maidir le hallmhairí
 na n‐ainmhithe sin chun críoch tráchtála.
 (10) Os a choinne sin agus gan
 dochar d'Airteagal 3, Airteagal 9(3) agus Airteagal 10a de
 Threoir 92/65/CEE, níor cheart do Bhallstáit aon cheanglais sláinte ainmhithe a
 leagan síos i ndáil le gluaiseacht neamhthráchtála peataí de speicis atá
 liostaithe i gCuid B isteach i mBallstát ó Bhallstát eile mura mbunaítear
 rialacha chun an ghluaiseacht sin a rialú i gcomhréir leis an Rialachán seo.
 (11) Toisc go bhféadfadh ainmhithe
 de na speicis atá liostaithe i gCuid B a bheith ina n‐ainmhithe de
 speicis a bhfuil cosaint ar leith ag teastáil uathu, ba cheart feidhm a bheith
 ag an Rialachán seo gan dochar do Rialachán (CE) Uimh. 338/97 ón
 gComhairle an 9 Nollaig 1996 maidir le speicis fauna agus flora
 fiáine a chosaint trí thrádáil iontu a rialú[12].
 (12) Chun idirdhealú soiléir a
 dhéanamh idir na rialacha a bhfuil feidhm acu maidir le gluaiseachtaí chun
 críoch neamhthráchtála agus na rialacha a bhfuil feidhm acu maidir le trádáil i
 madraí, cait agus firéid agus maidir le hallmhairiú na n‐ainmhithe sin
 isteach san Aontas ó thríú tíortha, ar ainmhithe iad atá cumhdaithe ag
 ceanglais sláinte ainmhithe Threoir 92/65/CEE, ba cheart don Rialachán seo ní
 amháin an rud is peata ann a shainmhíniú ach gluaiseacht neamhthráchtála na n‐ainmhithe
 sin a shainmhíniú freisin mar ghluaiseacht nach mbaineann gnóthachan airgeadais
 nó aistriú úinéireachta go díreach nó go hindíreach léi ná nach é a haidhm
 airgead a ghnóthú nó úinéireacht a aistriú.
 (13) Thug an feabhas a tháinig ar
 staid an chonfaidh san Aontas ar Éirinn, ar Mhálta, ar an tSualainn agus ar an
 Ríocht Aontaithe fáil réidh leis an gcóras coraintín éigeantaigh sé mhí a bhí i
 bhfeidhm acu ar feadh na mblianta fada maidir le peataí áirithe a thabhairt
 isteach ina gcríocha, i bhfabhar córais mhalartaigh nach bhfuil an oiread
 céanna srianta ag baint leis agus a sholáthraíonn leibhéal coibhéiseach
 sábháilteachta, eadhon an córas atá leagtha síos i Rialachán (CE) Uimh. 998/2003.
 Tá na Ballstáit sin liostaithe i gCuid A d'Iarscríbhinn II a ghabhann le
 Rialachán (CE) Uimh. 998/2003 agus go dtí an 31 Nollaig 2011 bhí
 orthu, i dteannta vacsaíniú bailí frithchonfaidh, seiceáil réamh‐iontrála
 a dhéanamh ar éifeachtacht an vacsaínithe frithchonfaidh arna thabhairt do
 pheataí madraí agus cat ag teacht ó na Ballstáit eile agus ó thríú tíortha agus
 críocha áirithe i gcomhréir le rialacha náisiúnta.
 (14) I Roinn 1 de Chuid B
 d'Iarscríbhinn II a ghabhann le Rialachán (CE) Uimh. 998/2003 tá
 liosta den chuid eile de na Ballstáit leagtha amach, lena n‐áirítear
 críocha agus tíortha a mheastar, chun críocha an Rialacháin sin, gur cuid iad
 de na Ballstáit sin toisc go bhfuil feidhm ag na coinníollacha gluaiseachta
 náisiúnta maidir le hainmhithe de na speicis atá liostaithe in Iarscríbhinn I
 a ghabhann leis an Rialachán, nó a mheastar gurb inchomparáide iad le
 Ballstáit, i gcás ina ndéantar na hainmhithe sin a ghluaiseacht chun críoch neamhthráchtála
 idir na Ballstáit agus na tíortha agus críocha sin.
 (15) Le hAirteagal 355(5)(c)
 den Chonradh agus Rialachán (CEE) Uimh. 706/73 ón gComhairle an 12 Márta 1973
 maidir leis na socruithe Comhphobail is infheidhme maidir le hOileáin Mhuir
 nIocht agus le hOileán Mhanann i gcomhair na trádála i dtáirgí talmhaíochta[13], foráiltear go bhfuil feidhm
 ag reachtaíocht tréidliachta an Aontais maidir leis na hoileáin sin a
 ndéileáiltear leo, chun críocha Rialachán (CE) Uimh. 998/2003, mar chuid
 den Ríocht Aontaithe.
 (16) Ós rud é go bhfuil deireadh
 tagtha leis an gcóras idirthréimhseach dá bhforáiltear le Rialachán (CE) Uimh. 998/2003
 agus chun go mbeidh reachtaíocht an Aontais soiléir, ba cheart liosta de na
 Ballstáit, lena n‐áirítear Éire, Málta, an tSualainn agus an Ríocht
 Aontaithe, na críocha ar cuid de Bhallstáit iad agus Giobráltar a leagan amach
 in Iarscríbhinn II a ghabhann leis an Rialachán seo, agus ba cheart don
 Rialachán seo na coinníollacha sláinte ainmhithe is infheidhme maidir le
 gluaiseacht neamhthráchtála peataí de na speicis atá liostaithe i gCuid A d'Iarscríbhinn I
 isteach i mBallstát ó Bhallstát eile agus ó thríú tíortha agus críocha a
 shoiléiriú.
 (17) Foráiltear freisin le
 Rialachán (CE) Uimh. 998/2003 go bhfuiltear chun a mheas, ar feadh
 idirthréimhse, go bhfuil peataí de na speicis atá liostaithe i gCuid A agus i
 gCuid B d'Iarscríbhinn I a ghabhann leis an Rialachán sainaitheanta i gcás
 tatú atá inléite go soiléir a bheith orthu nó i gcás córas leictreonach
 sainaitheantais ('trasfhreagróir') a bheith acu. Ba cheart, dá bhrí sin, na
 rialacha maidir le marcáil peataí de na speicis atá liostaithe i gCuid A d'Iarscríbhinn I
 a shoiléiriú sa Rialachán seo, lena n‐áirítear na cáilíochtaí is gá a
 bheith acu siúd a dhéanann an mharcáil, tar éis don idirthréimhse dul in éag an
 3 Iúil 2011.
 (18) In Iarscríbhinn Ia a
 ghabhann le Rialachán (CE) Uimh. 998/2003 leagtar amach ceanglais
 theicniúla maidir le peataí a shainaithint le trasfhreagróirí. Comhfhreagraíonn
 na ceanglais theicniúla sin do chaighdeáin a nglactar leo go hidirnáisiúnta
 agus ba cheart iad a leagan amach, gan aon leasuithe substaintiúla a dhéanamh
 orthu, in Iarscríbhinn III a ghabhann leis an Rialachán seo.
 (19) Chun an tsláinte phoiblí agus
 sláinte peataí de na speicis atá liostaithe in Iarscríbhinn I a chosaint,
 ba cheart foráil a dhéanamh sa Rialachán seo maidir leis an bhféidearthacht
 bearta coisctheacha sláinte a ghlacadh i gcoinne galar agus ionfhabhtuithe
 seachas confadh. Ba cheart na bearta sin a bheith bunaithe ar fhaisnéis eolaíoch
 bhailíochtaithe agus ba cheart iad a chur i bhfeidhm i gcomhréir leis an riosca
 don tsláinte phoiblí nó do shláinte ainmhithe a bhaineann le gluaiseacht
 neamhthráchtála na n‐ainmhithe sin ar dóigh go dtolgfaidís na galair nó
 na hionfhabhtuithe sin. Ba cheart a áireamh sna bearta rialacha maidir le
 haicmiú Ballstát nó codanna díobh, nósanna imeachta faoinar cheart do
 Bhallstáit inar gá bearta coisctheacha sláinte a chur i bhfeidhm bunús
 cuí-réasúnaithe a thabhairt le loighic na mbeart sin ar bhonn leanúnach,
 coinníollacha maidir leis na bearta coisctheacha sláinte a chur i bhfeidhm agus
 a dhoiciméadú agus, i gcás inarb iomchuí, coinníollacha chun maolú ar a gcur i
 bhfeidhm. Ba cheart, dá bhrí sin, a fhoráil freisin nach mór liosta de na
 Ballstáit nó de na codanna díobh arna n‐aicmiú de bhun na rialacha maidir
 le haicmiú Ballstát nó codanna díobh a leagan síos i ngníomh cur chun feidhme
 atá le glacadh i gcomhréir leis an Rialachán seo.
 (20) Maidir le vacsaíní
 frithchonfaidh a thugtar do pheataí de na speicis atá liostaithe i gCuid A
 d’Iarscríbhinn I roimh aois trí mhí, d’fhéadfadh sé nach dtabharfadh na
 vacsaíní sin imdhíonacht chosantach de bharr iad a bheith in iomaíocht le
 hantasubstaintí de chuid na máthar. Dá dheasca sin, molann monaróirí gan ainmhithe
 óga a vacsaíniú roimh an aois sin. Dá bhrí sin, chun gluaiseacht
 neamhthráchtála ainmhithe óga de na speicis atá liostaithe i gCuid A d'Iarscríbhinn I
 nach bhfuil vacsaínithe i gcoinne confaidh a údarú, ba cheart don Rialachán seo
 bearta áirithe réamchúraim atá le déanamh a bhunú agus an fhéidearthacht a
 thabhairt do na Ballstáit an ghluaiseacht sin isteach ina gcríoch a údarú i
 gcás ina gcomhlíonann ainmhithe óga na bearta sin.
 (21) Chun na coinníollacha a
 shimpliú maidir le gluaiseacht neamhthráchtála peataí de na speicis atá
 liostaithe i gCuid A d'Iarscríbhinn I idir Ballstáit a bhfuil an stádas
 maith céanna acu maidir le confadh, ba cheart don Rialachán seo foráil a
 dhéanamh freisin maidir leis an bhféidearthacht coinníollacha a ghlacadh chun
 maolú ar an gceanglas maidir le vacsaíniú frithchonfaidh. Ba cheart na bearta
 sin a bheith bunaithe ar fhaisnéis eolaíoch bhailíochtaithe agus ba cheart iad
 a chur i bhfeidhm i gcomhréir leis an riosca don tsláinte phoiblí nó do
 shláinte ainmhithe a bhaineann le gluaiseacht neamhthráchtála na n‐ainmhithe
 sin ar dóigh go dtolgfaidís confadh. Ba cheart a áireamh iontu rialacha maidir
 le haicmiú Ballstát nó codanna díobh, agus nósanna imeachta faoinar cheart do
 Bhallstáit inar gá an maolú a chur i bhfeidhm bunús cuí-réasúnaithe a thabhairt
 leis an maolú sin ar bhonn leanúnach. Ba cheart a fhoráil freisin nach mór
 liosta de na Ballstáit arna n‐aicmiú de bhun na rialacha maidir le
 haicmiú Ballstát nó codanna díobh a leagan síos i ngníomh cur chun feidhme atá
 le glacadh i gcomhréir leis an Rialachán seo.
 (22) Na tíortha agus críocha atá
 liostaithe i Roinn 2 de Chuid B d'Iarscríbhinn II a ghabhann le
 Rialachán (CE) Uimh. 998/2003, cuireann siad i bhfeidhm rialacha atá
 coibhéiseach leo siúd a chuireann Ballstáit i bhfeidhm agus comhlíonann tríú
 tíortha agus críocha atá liostaithe i gCuid C d'Iarscríbhinn II a
 ghabhann leis an Rialachán sin na critéir atá leagtha síos in Airteagal 10
 den Rialachán sin. Ba cheart, dá bhrí sin, a fhoráil gur cheart na liostaí sin,
 gan aon leasuithe substaintiúla a dhéanamh orthu, a leagan amach i ngníomh cur
 chun feidhme atá le glacadh laistigh de bhliain amháin ó ghlacadh an Rialacháin
 seo. Ba cheart a fhoráil sa Rialachán seo, áfach, gur cheart go leanfadh an
 liosta tíortha agus críoch atá leagtha amach i Roinn 2 de Chuid B
 agus i gCuid C d'Iarscríbhinn II a ghabhann le Rialachán (CE) Uimh. 998/2003
 d'fheidhm a bheith aige chun críche an Rialacháin seo go dtí go dtagann an
 gníomh cur chun feidhme sin i bhfeidhm.
 (23) Leagtar síos le Rialachán (CE)
 Uimh. 998/2003 ceanglais áirithe le haghaidh gluaiseachta neamhthráchtála
 peataí isteach i mBallstáit ó Bhallstáit eile agus ó thíortha nó ó chríocha atá
 liostaithe i Roinn 2 de Chuid B agus i gCuid C d'Iarscríbhinn II
 a ghabhann leis an Rialachán. Áirítear sna ceanglais sin inter alia
 vacsaíniú bailí frithchonfaidh a dhéanamh ar na peataí i gceist, ina mbaintear
 úsáid as vacsaíní a chomhlíonann na caighdeáin íosta mar atá leagtha síos sa
 Chaibidil ábhartha de Lámhleabhar na dTástálacha Diagnóiseacha agus na Vacsaíní
 le haghaidh Ainmhithe Talún ón Eagraíocht Dhomhanda um Shláinte Ainmhithe
 (OIE), nó ar deonaíodh údarú margaíochta ina leith i gcomhréir le Treoir 2001/82/CE
 ó Pharlaimint na hEorpa agus ón gComhairle an 6 Samhain 2001 maidir
 leis an gCód Comhphobail a bhaineann le táirgí íocshláinte tréidliachta[14] nó i gcomhréir le Rialachán
 (CE) Uimh. 726/2004 ó Pharlaimint na hEorpa agus ón gComhairle an 31 Márta 2004
 lena leagtar síos nósanna imeachta Comhphobail maidir le húdarú agus
 maoirseacht táirgí íocshláinte lena n‐úsáid ag an duine agus le haghaidh
 úsáide tréidliachta agus lena mbunaítear Gníomhaireacht Leigheasra Eorpach[15]. Tá sé cruthaithe go bhfuil na
 vacsaíní sin éifeachtach chun ainmhithe a chosaint ar chonfadh agus is cuid iad
 de na ceanglais bhailíochta don vacsaíniú frithchonfaidh atá leagtha amach in Iarscríbhinn Ib
 a ghabhann le Rialachán (CE) Uimh. 998/2003. Ba cheart na ceanglais sin,
 gan aon leasuithe substaintiúla a dhéanamh orthu, a leagan amach in Iarscríbhinn IV
 a ghabhann leis an Rialachán seo.
 (24) Le Rialachán (CE) Uimh. 998/2003
 leagtar síos ceanglais sláinte ainmhithe níos déine do pheataí a dhéantar a
 ghluaiseacht isteach i mBallstáit ó thríú tíortha nó críocha nach bhfuil
 liostaithe i gCuid C d'Iarscríbhinn II a ghabhann leis an Rialachán.
 Áirítear i measc na gceanglas sin seiceálacha ar éifeachtacht an vacsaínithe
 frithchonfaidh i gcás ainmhithe aonair trí thoirtmheascadh antasubstaintí a
 dhéanamh i saotharlann atá formheasta i gcomhréir le Cinneadh 2000/258/CE
 ón gComhairle an 20 Márta 2000 lena n‐ainmnítear institiúid
 shonrach atá freagrach as na critéir is gá a bhunú chun na tástálacha
 séireolaíocha chun faireachán a dhéanamh ar éifeachtacht vacsaíní
 frithchonfaidh a chaighdeánú[16].
 Ba cheart, dá bhrí sin, an ceanglas sin a choinneáil in Iarscríbhinn V a
 ghabhann leis an Rialachán seo agus ba cheart coinníoll a bheith ar áireamh gur
 cheart an tástáil a dhéanamh i gcomhréir leis na modhanna atá leagtha síos sa
 Chaibidil ábhartha de Lámhleabhar OIE na dTástálacha Diagnóiseacha agus na
 Vacsaíní le haghaidh Ainmhithe Talún.
 (25) Chun a chruthú go gcomhlíontar
 coinníollacha an Rialacháin seo ní mór doiciméid sainaitheantais a bheith ag
 gabháil le peataí de na speicis atá liostaithe i gCuid A d'Iarscríbhinn I
 a dhéantar a ghluaiseacht isteach i mBallstáit chun críoch neamhthráchtála. Dá
 bhrí sin, ba cheart a bhunú sa Rialachán seo na coinníollacha chun na doiciméid
 sainaitheantais a eisiúint agus na ceanglais maidir lena n‐ábhar, a
 mbailíocht agus a bhformáid.
 (26) Sa Rialachán seo ba cheart
 cead a thabhairt do Bhallstáit údarú a thabhairt do ghluaiseacht
 neamhthráchtála peataí de na speicis atá liostaithe i gCuid A d'Iarscríbhinn I
 isteach ina gcríoch féin má tá doiciméad sainaitheantais ag gabháil leo a
 eisíodh i dtríú tír nó críoch a chuireann i bhfeidhm rialacha atá coibhéiseach
 leo siúd a chuireann Ballstáit i bhfeidhm. Ba cheart freisin cead a thabhairt
 do Bhallstáit gluaiseacht neamhthráchtála na bpeataí sin isteach ina gcríoch a
 údarú tar éis do na peataí sin a bheith i dtríú tír nó críoch go sealadach agus
 doiciméad sainaitheantais a eisíodh i mBallstát ag gabháil leo, ar choinníoll
 gur comhlíonadh na coinníollacha maidir le filleadh ó na tíortha nó na críocha
 sin sular fhág an t‐ainmhí an tAontas.
 (27) Sa Rialachán seo ba cheart
 freisin an fhéidearthacht a thabhairt do na Ballstáit, i gcás ina bhfuil gá
 práinneach le himeacht, iontráil dhíreach ar a gcríoch a údarú do pheataí de na
 speicis atá liostaithe in Iarscríbhinn I nach gcomhlíonann na
 coinníollacha dá bhforáiltear sa Rialachán seo, ar choinníoll go gcuirtear
 isteach roimh ré ar chead agus go ndeonaíonn an Ballstát is ceann scríbe é,
 agus go gcuirtear i bhfeidhm coraintín atá teoranta ó thaobh ama de faoi
 mhaoirseacht oifigiúil chun na coinníollacha sin a chomhlíonadh. In ainneoin gá
 práinneach le himeacht a bheith ann, ba cheart an cead sin a bheith riachtanach
 de bharr na rioscaí ainmhithe sláinte a eascraíonn as peata nach gcomhlíonann
 na coinníollacha dá bhforáiltear sa Rialachán seo a thabhairt isteach san
 Aontas.
 (28) Treoir 90/425/CEE ón
 gComhairle an 26 Meitheamh 1990 maidir le seiceálacha tréidliachta
 agus zóiteicniúla atá infheidhme maidir le roinnt ainmhithe beo agus táirgí a
 thrádáil laistigh den Chomhphobal d'fhonn an margadh inmheánach a chomhlánú[17], agus Treoir 91/496/CEE
 an 15 Iúil 1991 ag leagan síos na bprionsabal a rialaíonn eagrúchán
 seiceálacha tréidliachta ar ainmhithe ag teacht isteach sa Chomhphobal ó thríú
 tíortha agus ag leasú Threoracha 89/662/CEE, 90/425/CEE agus 90/675/CEE[18] , níl feidhm acu maidir le
 seiceálacha tréidliachta ar pheataí a bhíonn in éineacht le taistealaithe chun
 críoch neamhthráchtála.
 (29) Dá bhrí sin, chun go
 bhféadfaidh na Ballstáit comhlíonadh na rialacha atá leagtha síos sa Rialachán
 seo a fhíorú agus an beart is gá a dhéanamh, leis an Rialachán seo ba cheart a
 chur de cheangal ar an duine atá in éineacht leis an bpeata an doiciméad
 sainaitheantais riachtanach a chur i láthair tráth aon ghluaiseachta
 neamhthráchtála nó iontrála i mBallstát agus foráil a dhéanamh maidir le seiceálacha
 doiciméadúcháin agus sainaitheantais spriocdhírithe nó randamacha ar pheataí a
 bhfuiltear á ngluaiseacht chun críoch neamhthráchtála isteach i mBallstát ó
 Bhallstát eile. Ba cheart freisin a chur de cheangal ar Bhallstáit seiceálacha
 córasacha doiciméadúcháin agus sainaitheantais a dhéanamh ag pointí ainmnithe
 iontrála ar pheataí a bhfuiltear á ngluaiseacht chun críoch neamhthráchtála
 isteach i mBallstát ó thríú tíortha nó críocha. Ba cheart a áireamh sna
 seiceálacha sin prionsabail ábhartha Rialachán (CE) Uimh. 882/2004 ó
 Pharlaimint na hEorpa agus ón gComhairle an 29 Aibreán 2004 maidir le
 rialuithe oifigiúla a fheidhmítear chun a áirithiú go bhfíorófar go bhfuiltear
 ag comhlíonadh dlí beatha agus bia, rialacha sláinte ainmhithe agus leasa
 ainmhithe[19].
 (30) Ina theannta sin, ba cheart
 foráil a dhéanamh sa Rialachán seo maidir le bearta cosanta chun déileáil le
 rioscaí don tsláinte phoiblí nó do shláinte ainmhithe a eascraíonn as
 gluaiseacht neamhthráchtála peataí.
 (31) D'fhonn faisnéis shoiléir
 inrochtana a sholáthar don saoránach maidir leis na rialacha a bhfuil feidhm
 acu maidir le gluaiseacht neamhthráchtála peataí de na speicis atá liostaithe
 in Iarscríbhinn I isteach san Aontas, ba cheart a chur de cheangal ar
 Bhallstáit an fhaisnéis sin, go háirithe forálacha ábhartha an dlí náisiúnta, a
 chur ar fáil don phobal laistigh de bhliain ón dáta a nglactar an Rialachán
 seo.
 (32) Chun a áirithiú go gcuirfear
 an Rialachán seo i bhfeidhm i gceart, ba cheart an chumhacht gníomhartha a
 ghlacadh i gcomhréir le hAirteagal 290 den Chonradh ar Fheidhmiú an
 Aontais Eorpaigh a tharmligean chuig an gCoimisiún i ndáil le rialacha maidir
 leis na coinníollacha chun maolú ar choinníollacha áirithe is infheidhme maidir
 le gluaiseacht neamhthráchtála peataí de na speicis atá liostaithe i gCuid A
 d'Iarscríbhinn I idir Ballstáit a bhfuil an stádas céanna acu maidir le
 confadh, i ndáil le ceanglais speicis-oiriúnaithe le haghaidh marcála peataí atá liostaithe i gCuid B d'Iarscríbhinn I
 a ghabhann leis an Rialachán agus i ndáil le bearta coisctheacha sláinte a
 bhaineann go sonrach le speicis i gcoinne galar nó ionfhabhtuithe seachas
 confadh a ngoilleann ar speicis peataí atá liostaithe in Iarscríbhinn I.
 Ba cheart an chumhacht rialacha a ghlacadh a tharmligean chuige freisin chun
 líon na bpeataí de na speicis atá liostaithe in Iarscríbhinn I agus a
 bhíonn in éineacht lena n‐úinéir le linn gluaiseachta neamhthráchtála a
 theorannú agus chun Iarscríbhinní II go V a ghabhann leis an Rialachán a leasú.
 Tá sé ríthábhachtach go rachaidh an Coimisiún i mbun comhairliúchán iomchuí mar
 chuid den obair ullmhúcháin, lena n‐áirítear comhairliúcháin le
 saineolaithe.
 Ba cheart don Choimisiún a áirithiú, agus na gníomhartha tarmligthe sin á n‐ullmhú
 agus á dtarraingt suas aige, go ndéanfar na doiciméid ábhartha a tharchur go
 comhuaineach, go tráthúil agus go hiomchuí, chuig Parlaimint na hEorpa agus
 chuig an gComhairle.
 (33) Ina theannta sin, ba cheart an
 chumhacht gníomhartha a ghlacadh i gcomhréir leis an nós imeachta práinne a
 tharmligean chuig an gCoimisiún i gcásanna cuí-réasúnaithe ina bhfuil rioscaí
 don tsláinte phoiblí nó do shláinte ainmhithe maidir le bearta coisctheacha
 sláinte i gcoinne galar nó ionfhabhtuithe seachas confadh ar dóigh go
 ngoillfeadh siad ar pheataí de na speicis atá liostaithe in Iarscríbhinn I.
 (34) Chun coinníollacha
 aonfhoirmeacha a áirithiú do chur chun feidhme an Rialacháin seo i ndáil leis
 an liosta de na Ballstáit nó de na codanna díobh arna n‐aicmiú i
 gcomhréir leis na coinníollacha maidir le maolú ar choinníollacha áirithe is
 infheidhme maidir le gluaiseacht neamhthráchtála peataí de na speicis atá
 liostaithe i gCuid A d'Iarscríbhinn I idir Ballstáit a bhfuil an stádas
 céanna acu maidir le confadh agus i gcomhréir leis na rialacha maidir le bearta
 coisctheacha sláinte i gcoinne galar agus ionfhabhuithe seachas an confadh,
 agus i ndáil le liostaí na dtríú tíortha nó críoch chun maolú ar choinníollacha
 áirithe gluaiseachta neamhthráchtála, i ndáil leis an múnla de na doiciméid
 sainaitheantais atá le bheith in éineacht le peataí de na speicis atá
 liostaithe in Iarscríbhinn I a bhfuiltear á ngluaiseacht chun críoch
 neamhthráchtála isteach i mBallstát ó Bhallstát eile nó ó thríú tír nó críoch,
 agus i ndáil le bearta cosanta i gcás confadh a bheith ann nó i gcás leathadh
 confaidh, agus i ndáil le cur i bhfeidhm aonfhoirmeach ceanglas faisnéise, ba
 cheart cumhachtaí cur chun feidhme a thabhairt don Choimisiún. Ba cheart na
 cumhachtaí sin a fheidhmiú i gcomhréir le Rialachán (AE) Uimh. 182/2011 ó
 Pharlaimint na hEorpa agus ón gComhairle an 16 Feabhra 2011 lena
 leagtar síos na rialacha agus na prionsabail ghinearálta a bhaineann leis na
 sásraí maidir le rialú ag na Ballstáit ar fheidhmiú cumhachtaí cur chun feidhme
 ag an gCoimisiún[20].
 (35) Ba cheart don Choimisiún
 gníomhartha cur chun feidhme is féidir a chur i bhfeidhm láithreach a ghlacadh
 lena dtabharfar liosta na dtríú tíortha nó na gcríoch cothrom le dáta chun
 maolú ar choinníollacha áirithe gluaiseachta neamhthráchtála agus maidir le
 bearta cosanta i gcás confadh a bheith ann nó i gcás leathadh confaidh más gá
 sin ar mhórchúiseanna práinne i gcásanna cuí-réasúnaithe a bhaineann le sláinte
 ainmhithe agus leis an tsláinte phoiblí.
 (36) Léiríodh gur theip ar roinnt
 Ballstát na rialacha atá leagtha síos i Rialachán (CE) Uimh. 998/2003 a
 chomhlíonadh. Dá réir sin, ní mór do na Ballstáit rialacha a leagan síos i
 ndáil le pionóis is infheidhme maidir le sáruithe ar an Rialachán seo.
 (37) Le Cinneadh 2003/803/CE
 ón gCoimisiún an 26 Samhain 2003 lena mbunaítear múnla de phas do
 ghluaiseacht madraí, cat agus firéad laistigh den Chomhphobal[21], bunaítear an múnla de phas do
 ghluaiseacht peataí is madraí, cait agus firéid idir Ballstáit, mar a
 fhoráiltear le Rialachán (CE) Uimh. 998/2003. Ba cheart go leanfadh
 doiciméid sainaitheantais arna n‐eisiúint i gcomhréir leis an múnla sin
 de phas, faoi réir coinníollacha áirithe, de bheith bailí ar feadh shaol an
 ainmhí chun an t‐ualach riaracháin agus airgeadais ar úinéirí a
 theorannú.
 (38) Le Cinneadh Cur Chun Feidhme
 2011/874/AE ón gCoimisiún an 15 Nollaig 2011 lena leagtar síos liosta
 na dtríú tíortha agus na gcríoch atá údaraithe chun madraí, cait agus firéid a
 allmhairiú agus chun níos mó ná cúig cinn de mhadraí, cait agus firéid a
 thabhairt isteach san Aontas chun críoch neamhthráchtála agus lena leagtar síos
 na múnlaí de dheimhnithe le haghaidh allmhairithe agus ghluaiseachtaí
 neamhthráchtála na n‐ainmhithe sin isteach san Aontas[22], bunaítear an múnla de
 theastas sláinte lena gcruthaítear comhlíonadh cheanglais Rialachán (CE) Uimh. 998/2003
 i gcás gluaiseachtaí neamhthráchtála cúig cinn nó níos lú de mhadraí, cait nó
 firéid isteach san Aontas. Chun am a thabhairt do Bhallstáit oiriúnú do na
 rialacha nua atá leagtha síos sa Rialachán seo, ba cheart go leanfadh an múnla
 sin de theastas de bheith bailí faoi réir coinníollacha áirithe,
 TAR ÉIS AN RIALACHÁN SEO A
 GHLACADH:
 CAIBIDIL
 I
 FORÁLACHA GINEARÁLTA
 Airteagal 1
 Ábhar
 Leagtar síos leis an Rialachán seo na
 ceanglais sláinte ainmhithe is infheidhme maidir le gluaiseacht neamhthráchtála
 peataí agus na rialacha a bhfuil feidhm acu maidir le seiceálacha ar
 ghluaiseachtaí den sórt sin.
 Airteagal 2
 Raon feidhme
 1. Beidh feidhm ag an Rialachán seo
 maidir le gluaiseacht neamhthráchtála peataí de na speicis atá liostaithe in Iarscríbhinn I
 isteach i mBallstát ó Bhallstát eile nó ó thríú tír nó críoch.
 2. Beidh feidhm ag an Rialachán seo gan
 dochar do na nithe seo a leanas:
 (a) Rialachán (CE) Uimh. 338/97;
 (b) bearta arna ndéanamh ag Ballstáit chun
 srian a chur ar ghluaiseacht speiceas nó pórtha áirithe peataí ar bhonn
 cúiseanna nach mbaineann le sláinte ainmhithe.
 Airteagal 3
 Sainmhínithe
 Chun críocha an Rialacháin seo, beidh feidhm
 ag na sainmhínithe seo a leanas:
 (a) ciallaíonn ‘gluaiseacht
 neamhthráchtála’ aon ghluaiseacht nach mbaineann gnóthachan airgeadais nó
 aistriú úinéireachta go díreach nó go hindíreach léi ná nach é a haidhm airgead
 a ghnóthú nó úinéireacht a aistriú;
 (b) ciallaíonn ‘peata’ ainmhí de na
 speicis atá liostaithe in Iarscríbhinn I agus a bhíonn, chun críocha
 gluaiseachta neamhthráchtála, in éineacht lena úinéir nó le duine nádúrtha atá
 ag gníomhú thar ceann an úinéara agus i gcomhaontú leis, agus a fhanann faoi
 fhreagracht an úinéara nó an duine sin le linn na gluaiseachta neamhthráchtála
 sin;
 (c) ciallaíonn ‘úinéir’ duine nádúrtha
 ar leis an peata agus a bhfuil an peata ina sheilbh;
 (d) ciallaíonn ‘trasfhreagróir’ feiste
 éighníomhach sainaitheantais radaimhinicíochta atá inléite amháin;
 (e) ciallaíonn ‘doiciméad
 sainaitheantais’ aon doiciméad lenar féidir an peata a shainaithint go soiléir
 agus a stádas sláinte a sheiceáil ar mhaithe le comhlíonadh an Rialacháin seo;
 (f) ciallaíonn ‘Ballstáit’ na tíortha
 agus na críocha atá liostaithe in Iarscríbhinn II;
 (g) ciallaíonn ‘pointe iontrála
 taistealaithe’ aon limistéar chun seiceáil isteach arna ainmniú ag Ballstáit
 chun críocha Airteagal 36(1).
 Airteagal 4
 Oibleagáidí ginearálta
 Ní dhéanfar gluaiseachtaí neamhthráchtála
 peataí a chomhlíonann na ceanglais sláinte ainmhithe atá leagtha síos sa
 Rialachán seo a thoirmeasc nó a shrianadh nó ní dhéanfar bac a chur orthu ar
 chúiseanna sláinte ainmhithe, seachas na cinn a thig as cur i bhfeidhm an
 Rialacháin seo.
 CAIBIDIL
 II
 COINNÍOLLACHA IS INFHEIDHME
 MAIDIR LE GLUAISEACHTAÍ NEAMHTHRÁCHTÁLA PEATAÍ ISTEACH I mBALLSTÁT Ó BHALLSTÁT
 EILE
 Airteagal 5
 Coinníollacha gluaiseachta neamhthráchtála is infheidhme maidir le peataí de
 na speicis atá liostaithe i gCuid A d'Iarscríbhinn I
 Ní dhéanfar peataí de na speicis atá
 liostaithe i gCuid A d'Iarscríbhinn I a ghluaiseacht isteach i mBallstát ó
 Bhallstát eile:
 (a) mura bhfuil siad marcáilte ar
 bhealach gníomhach i gcomhréir le hAirteagal 16(1);
 (b) mura bhfuil vacsaíniú frithchonfaidh
 faighte acu a chomhlíonann na ceanglais bhailíochta atá leagtha amach in Iarscríbhinn IV;
 (c) mura gcomhlíonann siad na bearta
 coisctheacha sláinte i gcoinne galar nó ionfhabhtuithe seachas confadh, i gcás
 inar gá sin:
 (i) faoi Airteagal 18(1) den Rialachán
 seo, nó
 (ii) arna nglacadh de bhun an dara fomhír d'Airteagal 5(1)
 de Rialachán (CE) Uimh. 998/2003;
 (d) mura bhfuil doiciméad
 sainaitheantais atá comhlánaithe go cuí agus a eisíodh i gcomhréir le hAirteagal 20(1)
 ag gabháil leo.
 Airteagal 6
 Maolú ar an gcoinníoll maidir le vacsaíniú frithchonfaidh do pheataí óga de
 na speicis atá liostaithe i gCuid A d'Iarscríbhinn I
 De mhaolú ar Airteagal 5(b), féadfaidh
 Ballstáit gluaiseacht neamhthráchtála peataí atá faoi bhun trí mhí agus nach
 bhfuil vacsaínithe i gcoinne confaidh a údarú, ar choinníoll go bhfuil
 doiciméad sainaitheantais atá comhlánaithe go cuí agus a eisíodh i gcomhréir le
 hAirteagal 20 ag gabháil leo, agus ar choinníoll:
 (a) go soláthraíonn an t‐úinéir,
 nó duine nádúrtha atá ag gníomhú thar a cheann agus i gcomhaontú leis,
 cruthúnas gur fhan siad ina n‐áit bhreithe gan aon teagmháil a bheith acu
 le hainmhithe fiáine de speicis shoghabhálacha ar dóigh gur nochtadh do
 chonfadh iad, nó
 (b) go bhfuil a máthair in éineacht leo,
 a mbraitheann siad uirthi fós, agus gur doiciméadadh go bhfuair a máthair
 vacsaíniú frithchonfaidh a chomhlíon na ceanglais bhailíochta atá leagtha amach
 in Iarscríbhinn IV sular saolaíodh iad.
 Airteagal 7
 Maolú ar an gcoinníoll maidir le vacsaíniú frithchonfaidh do pheataí de na
 speicis atá liostaithe i gCuid A d'Iarscríbhinn I
 1. De mhaolú ar Airteagal 5(b),
 féadfar gluaiseacht neamhthráchtála peataí de na speicis atá liostaithe i gCuid
 A d'Iarscríbhinn I agus nach bhfuil vacsaínithe i gcoinne confaidh a údarú
 idir Ballstáit nó codanna díobh atá saor ó chonfadh ar choinníoll go
 gcomhlíonann siad coinníollacha sonracha. Chun a áirithiú go bhfuil na bearta
 is gá ar bun le haghaidh údarú cuí gluaiseachtaí neamthráchtála faoin maolú
 sin, tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 41 maidir leis na coinníollacha sonracha sin le
 haghaidh údarú na ngluaiseachtaí neamhthráchtála sin.
 2. Na coinníollacha sonracha le
 haghaidh an údaraithe a leagfar síos sna gníomhartha tarmligthe arna nglacadh
 de bhun mhír 1, is ar fhaisnéis eolaíoch atá leordhóthanach, iontaofa agus
 bailíochtaithe maidir le measúnú ar an stádas sláinte i leith confaidh i
 mBallstáit nó i gcodanna díobh a bheidh siad bunaithe agus cuirfear i bhfeidhm
 iad i gcomhréir leis na rioscaí don tsláinte phoiblí nó do shláinte ainmhithe a
 bhaineann le gluaiseacht neamhthráchtála peataí de na speicis atá liostaithe i
 gCuid A d'Iarscríbhinn I ar dóigh go ngoillfeadh confadh orthu.
 3. Chun na críche céanna féadfaidh an
 méid seo a leanas a bheith ar áireamh sna gníomhartha tarmligthe dá dtagraítear
 i mír 1:
 (a) rialacha le haghaidh aicmiú Ballstát nó codanna
 díobh atá bunaithe ar shonraí stairiúla maidir lena stádas i leith confaidh
 agus ar a gcórais faireachais agus tuairiscithe maidir le confadh;
 (b) na coinníollacha nach mór do Bhallstáit a
 chomhlíonadh le bheith cáilithe i gcónaí don údarú dá dtagraítear i mír 2.
 Airteagal 8
 Liosta de na Ballstáit nó de na codanna de chríoch Ballstáit atá le haicmiú
 i gcomhréir le gníomhartha tarmligthe arna nglacadh de bhun Airteagal 7(1)
 Déanfaidh an Coimisiún, trí bhíthin gnímh cur
 chun feidhme, liostaí Ballstát nó codanna de chríoch Ballstát a ghlacadh, ar
 Ballstáit nó ar codanna de chríoch Ballstát iad a chomhlíonann na rialacha le
 haghaidh aicmiú Ballstát nó codanna díobh dá dtagraítear in Airteagal 7(3)(a).
 Déanfar an gníomh cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 43(2).
 Airteagal 9
 Coinníollacha gluaiseachta neamhthráchtála is infheidhme maidir le peataí de
 na speicis atá liostaithe i gCuid B d'Iarscríbhinn I
 1. Ní dhéanfar peataí de na speicis atá
 liostaithe i gCuid B d'Iarscríbhinn I a ghluaiseacht isteach i mBallstát ó
 Bhallstát eile mura gcomhlíonann siad na coinníollacha seo a leanas:
 (a) tá siad marcáilte nó cuirtear síos orthu
 mar a fhoráiltear in Airteagal 16(2);
 (b) comhlíonann siad na bearta coisctheacha
 sláinte i gcoinne galar nó ionfhabhtuithe seachas confadh mar a fhoráiltear in Airteagal 18(1);
 (c) tá doiciméad sainaitheantais ag gabháil
 leo atá comhlánaithe go cuí agus a eisíodh:
 (i) i gcomhréir le hAirteagal 28;
 (ii) san fhormáid dá bhforáiltear in Airteagal 30.
 2. Beidh feidhm ag na coinníollacha dá
 dtagraítear i mír 1 ó dháta chur i bhfeidhm na ngníomhartha tarmligthe nó cur
 chun feidhme ábhartha dá bhforáiltear in Airteagail 16(2), 18(1) agus 30.
 CAIBIDIL III
 COINNÍOLLACHA IS INFHEIDHME
 MAIDIR LE GLUAISEACHTAÍ NEAMHTHRÁCHTÁLA PEATAÍ ISTEACH I mBALLSTÁT Ó THRÍÚ TÍR
 NÓ CRÍOCH
 Airteagal 10
 Coinníollacha gluaiseachta neamhthráchtála is infheidhme maidir le peataí de
 na speicis atá liostaithe i gCuid A d'Iarscríbhinn I
 Ní dhéanfar peataí de na speicis atá
 liostaithe i gCuid A d'Iarscríbhinn I a ghluaiseacht isteach i mBallstát ó
 thríú tír nó críoch:
 (a) mura bhfuil siad marcáilte ar
 bhealach gníomhach i gcomhréir le hAirteagal 16(1);
 (b) mura bhfuil vacsaíniú frithchonfaidh
 faighte acu a chomhlíonann na ceanglais bhailíochta atá leagtha amach in Iarscríbhinn IV;
 (c) mura bhfuil tástáil toirtmheasctha
 antasubstainte i gcoinne confaidh déanta orthu ar
 tástáil í a chomhlíonann na ceanglais bhailíochta atá leagtha amach in
 Iarscríbhinn V;
 (d) mura gcomhlíonann siad na bearta
 coisctheacha sláinte i gcoinne galar nó ionfhabhtuithe seachas confadh, i gcás
 inar gá sin:
 (i) faoi Airteagal 18(1) den Rialachán
 seo, nó
 (ii) arna nglacadh de bhun an dara fomhír d'Airteagal 5(1)
 de Rialachán (CE) Uimh. 998/2003;
 (e) mura bhfuil doiciméad
 sainaitheantais atá comhlánaithe go cuí agus a eisíodh i gcomhréir le hAirteagal 24
 ag gabháil leo.
 Airteagal 11
 Maolú ar an gcoinníoll maidir le vacsaíniú frithchonfaidh do pheataí óga de
 na speicis atá liostaithe i gCuid A d'Iarscríbhinn I
 1. De mhaolú ar Airteagal 10(b),
 féadfaidh Ballstáit údarú a thabhairt chun peataí atá faoi bhun trí mhí agus
 nach bhfuil vacsaínithe i gcoinne confaidh a thabhairt isteach ina gcríoch féin
 chun críoch neamhthráchtála ó thríú tíortha nó críocha atá liostaithe sna
 gníomhartha tarmligthe arna nglacadh de bhun Airteagal 13, ar choinníoll
 go bhfuil doiciméad sainaitheantais atá comhlánaithe go cuí agus a eisíodh i
 gcomhréir le hAirteagal 24 ag gabháil leo, agus ar choinníoll:
 (a) go soláthraíonn an t‐úinéir, nó
 duine nádúrtha atá ag gníomhú thar a cheann agus i gcomhaontú leis, cruthúnas
 gur fhan siad ina n‐áit bhreithe gan aon teagmháil a bheith acu le
 hainmhithe fiáine de speicis shoghabhálacha ar dóigh gur nochtadh do chonfadh
 iad, nó
 (b) go bhfuil a máthair in éineacht leo, a
 mbraitheann siad uirthi fós, agus gur doiciméadadh go bhfuair a máthair
 vacsaíniú frithchonfaidh a chomhlíon na ceanglais bhailíochta atá leagtha amach
 in Iarscríbhinn IV sular saolaíodh iad.
 2. Toirmiscfear, áfach, gluaiseacht
 neamhthráchtála na bpeataí sin ina dhiaidh sin isteach i mBallstát eile,
 seachas i gcás ina ndéantar iad a ghluaiseacht i gcomhréir leis na
 coinníollacha atá leagtha síos in Airteagal 5.
 Airteagal 12
 Maolú ar an gcoinníoll maidir le tástáil toirtmheasctha antasubstainte i
 gcoinne confaidh i gcás peataí de na speicis atá liostaithe i gCuid A d'Iarscríbhinn I
 De mhaolú ar Airteagal 10(c), ní
 cheanglófar an tástáil toirtmheasctha antasubstaintí a dhéanamh i gcás peataí
 atá á ngluaiseacht isteach i mBallstát:
 (a) go díreach ó thríú tír nó críoch atá
 liostaithe sna gníomhartha cur chun feidhme arna nglacadh de bhun Airteagal 13
 nó tar éis cónaithe i gceann amháin nó níos mó de na tríú tíortha nó críocha
 sin agus inti nó iontu sin amháin, nó
 (b) ó thríú tír nó críoch atá liostaithe
 sna gníomhartha cur chun feidhme arna nglacadh de bhun Airteagal 13 tar
 éis idirthurais trí thríú tíortha nó críocha seachas na cinn atá liostaithe sna
 gníomhartha cur chun feidhme arna nglacadh de bhun Airteagal 13, ar
 choinníoll go soláthraíonn an t‐úinéir, nó duine nádúrtha atá ag gníomhú
 thar a cheann agus i gcomhaontú leis, cruthúnas, le linn an idirthurais sin,
 nach raibh aon teagmháil ag na peataí le speicis atá soghabhálach i leith
 confaidh agus gur fhan siad ceangailte laistigh de mhodh iompair nó laistigh de
 pheiriméadar aerfoirt idirnáisiúnta.
 Airteagal 13
 Liosta tríú tíortha nó críoch a bhunú chun críche Airteagal 12
 1. Déanfaidh an Coimisiún, trí bhíthin
 gnímh cur chun feidhme, faoin [an dáta le cur isteach: bliain amháin tar éis
 theacht i bhfeidhm an Rialacháin seo], liosta tríú tíortha nó críoch a
 ghlacadh, ar tíortha nó críocha iad a thaispeáin go gcuireann siad rialacha i
 bhfeidhm atá coibhéiseach leo siúd atá leagtha síos i gCaibidil II, sa Chaibidil
 seo agus i Roinn 2 de Chaibidil VI maidir le hainmhithe de na speicis atá
 liostaithe i gCuid A d'Iarscríbhinn I.
 2. Déanfaidh an Coimisiún, trí bhíthin
 gnímh cur chun feidhme, faoin [an dáta le cur isteach: bliain amháin tar éis
 theacht i bhfeidhm an Rialacháin seo], liosta tríú tíortha nó críoch a
 ghlacadh, ar tíortha nó críocha iad a thaispeáin go sásaíonn siad ar a laghad
 na critéir seo a leanas i gcás ainmhithe de na speicis atá liostaithe i gCuid A
 d'Iarscríbhinn I:
 (a) tá sé éigeantach fógra a thabhairt do na
 húdaráis inniúla faoi chásanna confaidh;
 (b) tá córas éifeachtúil faireacháin agus
 tuairiscithe maidir le confadh ar bun le dhá bhliain ar a laghad;
 (c) is leor struchtúr agus eagrúchán a
 seirbhísí tréidliachta chun bailíocht na ndeimhnithe sláinte ainmhithe dá
 bhforáiltear in Airteagal 26 agus arna n‐eisiúint i gcomhréir le hAirteagal 24
 a ráthú;
 (d) cuireadh bearta chun feidhme chun confadh
 a chosc agus a rialú, lena n‐áirítear rialacha maidir le hallmhairí
 peataí isteach sna tríú tíortha nó críocha sin;
 (e) tá rialacha i bhfeidhm maidir le ceadúnú
 agus margú vacsaíní frithchonfaidh.
 3. Déanfar na gníomhartha cur chun
 feidhme dá dtagraítear i mír 1 agus i mír 2 den Airteagal seo a ghlacadh i
 gcomhréir leis an nós imeachta scrúdúcháin dá dtagraítear in Airteagal 43(2).
 Ar mhórchúiseanna práinne atá cuí-réasúnaithe agus
 a bhaineann le rioscaí don tsláinte phoiblí nó do shláinte ainmhithe, glacfaidh
 an Coimisiún gníomhartha cur chun feidhme is féidir a chur i bhfeidhm
 láithreach agus lena dtabharfar cothrom le dáta an liosta tríú tíortha nó
 críoch dá dtagraítear i mír 1 agus i mír 2 agus déanfar sin i gcomhréir leis an
 nós imeachta dá dtagraítear in Airteagal 43(3).
 Airteagal 14
 Coinníollacha gluaiseachta neamhthráchtála is infheidhme maidir le peataí de
 na speicis atá liostaithe i gCuid B d'Iarscríbhinn I
 1. Ní dhéanfar peataí de na speicis atá
 liostaithe i gCuid B d'Iarscríbhinn I a ghluaiseacht isteach i mBallstát ó
 thríú tír nó críoch mura gcomhlíonann siad na coinníollacha seo a leanas:
 (a) tá siad marcáilte nó cuirtear síos orthu
 mar a fhoráiltear in Airteagal 16(2);
 (b) comhlíonann siad na bearta coisctheacha
 sláinte i gcoinne galar nó ionfhabhtuithe seachas confadh dá bhforáiltear in Airteagal 18(1);
 (c) tá doiciméad sainaitheantais ag gabháil
 leo atá comhlánaithe go cuí agus a eisíodh:
 (i) i gcomhréir le hAirteagal 28;
 (ii) san fhormáid dá bhforáiltear in Airteagal 33.
 2. Beidh feidhm ag na coinníollacha dá
 dtagraítear i mír 1 ó dháta chur i bhfeidhm na ngníomhartha tarmligthe nó cur
 chun feidhme ábhartha dá bhforáiltear in Airteagail 16(2), 18(1) agus 33.
 3. Go dtí go nglacfar na gníomhartha
 tarmligthe agus cur chun feidhme dá dtagraítear i mír 2, leanfaidh rialacha
 náisiúnta d'fheidhm a bheith acu ar choinníoll:
 (a) go gcuirtear i bhfeidhm iad i gcomhréir
 leis an riosca don tsláinte phoiblí nó do shláinte ainmhithe a bhaineann le
 gluaiseacht neamhthráchtála peataí de na speicis atá liostaithe i gCuid B d'Iarscríbhinn I;
 (b) nach bhfuil siad níos déine ná na
 rialacha a chuirtear i bhfeidhm maidir le hallmhairí ainmhithe de na speicis
 sin i gcomhréir le Treoir 92/65/CEE.
 Airteagal 15
 Maolú ar na coinníollacha gluaiseachta neamhthráchtála peataí de na speicis
 atá liostaithe in Iarscríbhinn I idir tíortha áirithe
 De mhaolú ar Airteagal 10 agus Airteagal 14,
 féadfar leanúint de ghluaiseacht neamhthráchtála peataí idir na tíortha seo a
 leanas faoi na coinníollacha atá leagtha síos lena rialacha náisiúnta:
 (a) San Mairíne agus an Iodáil;
 (b) an Vatacáin agus an Iodáil;
 (c) Monacó agus an Fhrainc;
 (d) Andóra agus an Fhrainc;
 (e) Andóra agus an Spáinn;
 (f) an Iorua agus an tSualainn.
 CAIBIDIL IV
 MARCÁIL AGUS BEARTA COISCTHEACHA SLÁINTE
 Roinn 1
 marcáil
 Airteagal 16
 Marcáil peataí
 1. Déanfar peataí de na speicis atá
 liostaithe i gCuid A d'Iarscríbhinn I a mharcáil ar bhealach gníomhach trí
 thrasfhreagróir a chomhlíonann na ceanglais theicniúla atá leagtha amach in Iarscríbhinn III
 a ionphlandú nó trí thatú atá inléite go soiléir agus a rinneadh roimh an 3 Iúil 2011.
 I gcás ina bhfuil peata marcáilte le
 trasfhreagróir nach gcomhlíonann na ceanglais theicniúla atá leagtha amach in Iarscríbhinn III,
 déanfaidh an t‐úinéir, nó an duine nádúrtha atá ag gníomhú thar a cheann
 agus i gcomhaontú leis, na hacmhainní is gá a sholáthar chun an trasfhreagróir
 sin a léamh tráth aon fhíoraithe sainaitheantais dá bhforáiltear in Airteagail 20(2),
 24(2), 35 agus 36(1).
 2. Déanfar peataí de na speicis atá
 liostaithe i gCuid B d'Iarscríbhinn I a mharcáil nó cuirfear síos orthu
 agus sainiúlachtaí gach speicis á gcur san áireamh sa chaoi is go n‐áiritheofar
 go bhfuil nasc aonchiallach idir an peata agus a dhoiciméad sainaitheantais
 comhfhreagrach.
 Chun sainiúlachtaí na speiceas i gCuid B d'Iarscríbhinn I
 a chur san áireamh tabharfar de chumhacht don Choimisiún gníomhartha tarmligthe
 a ghlacadh i gcomhréir le hAirteagal 41 maidir leis na ceanglais
 speicis-oiriúnaithe sin chun na peataí sin a mharcáil nó chun cur síos orthu.
 Airteagal 17
 Cáilíochtaí atá ag teastáil chun trasfhreagróirí a ionphlandú i bpeataí
 Déanfaidh Ballstáit rialacha a leagan síos
 maidir leis na cáilíochtaí íosta atá ag teastáil ó na daoine a dhéanann
 trasfhreagróirí a ionphlandú i bpeataí.
 Roinn 2
 Bearta coisctheacha sláinte i gcoinne galar agus ionfhabhtuithe seachas
 confadh
 Airteagal 18
 Bearta coisctheacha sláinte agus coinníollacha dá gcur i bhfeidhm
 1. I gcás ina bhfuil gá le bearta
 coisctheacha sláinte chun an tsláinte phoiblí nó sláinte peataí de na speicis
 atá liostaithe in Iarscríbhinn I a chosaint chun galair nó ionfhabhtuithe
 seachas confadh a rialú, ar galair nó ionfhabhtuithe iad ar dóigh go leafaí iad
 de bharr ghluaiseacht na bpeataí sin, tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 41 maidir le
 bearta coisctheacha sláinte speicis-oiriúnaithe i gcoinne na ngalar nó na n‐ionfhabhtuithe
 sin.
 Más rud é go n‐éilíonn mórchúiseanna práinne
 é, i gcás ina bhfuil rioscaí don tsláinte phoiblí nó do shláinte ainmhithe ann,
 beidh feidhm ag an nós imeachta dá bhforáiltear in Airteagal 42 maidir le
 gníomhartha tarmligthe arna nglacadh de bhun na míre seo.
 2. Na bearta coisctheacha sláinte
 speicis-oiriúnaithe atá údaraithe le gníomh tarmligthe arna ghlacadh de bhun
 mhír 1, is ar fhaisnéis eolaíoch atá leordhóthanach, iontaofa agus
 bailíochtaithe a bheidh siad bunaithe agus cuirfear i bhfeidhm iad i gcomhréir
 leis na rioscaí don tsláinte phoiblí nó do shláinte ainmhithe a bhaineann le
 gluaiseacht neamhthráchtála peataí de na speicis atá liostaithe in Iarscríbhinn I
 ar dóigh go mbuailfeadh galair nó ionfhabhtuithe seachas confadh leo.
 3. Chun na críche céanna féadfaidh an
 méid seo a leanas a bheith ar áireamh freisin sna gníomhartha tarmligthe dá
 bhforáiltear i mír 1:
 (a) rialacha le haghaidh aicmiú Ballstát nó
 codanna díobh ag brath ar a stádas sláinte ainmhithe agus ar a gcórais
 faireachais agus tuairiscithe maidir le galair nó le hionfhabhtuithe áirithe
 seachas confadh;
 (b) na coinníollacha nach mór do Bhallstáit a
 chomhlíonadh le bheith cáilithe i gcónaí do chur i bhfeidhm na mbeart
 coisctheach sláinte dá dtagraítear i mír 2;
 (c) na coinníollacha chun na bearta
 coisctheacha sláinte dá dtagraítear i mír 2 a chur i bhfeidhm agus a
 dhoiciméadú roimh ghluaiseacht neamhthráchtála peataí de na speicis atá
 liostaithe in Iarscríbhinn I;
 (d) na coinníollacha maidir le maoluithe a
 dheonú in imthosca sonraithe áirithe ar chur i bhfeidhm na mbeart coisctheach
 sláinte dá dtagraítear i mír 2.
 Airteagal 19
 Liosta na mBallstát nó codanna de chríoch Ballstát arna n‐aicmiú i
 gcomhréir le gníomhartha tarmligthe arna nglacadh de bhun Airteagal 18(1)
 Déanfaidh an Coimisiún, trí bhíthin gnímh cur
 chun feidhme, liostaí Ballstát nó codanna de chríoch Ballstát a ghlacadh, ar
 Ballstáit nó ar codanna de chríoch Ballstát iad a chomhlíonann na rialacha le
 haghaidh aicmiú Ballstát nó codanna dá dtagraítear in Airteagal 18(3)(a).
 Déanfar an gníomh cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 43(2).
 CAIBIDIL V
 DOICIMÉID SAINAITHEANTAIS
 Roinn 1
 Doiciméid sainaitheantais do
 ghluaiseacht neamhthráchtála peataí de na speicis atá liostaithe i gCuid A d'Iarscríbhinn I isteach i mBallstát ó Bhallstát eile
 Airteagal 20
 An doiciméad sainaitheantais a eisiúint
 1. Maidir leis an doiciméad
 sainaitheantais dá dtagraítear in Airteagal 5(d):
 (a) déanfaidh tréidlia arna údarú ag an
 údarás inniúil chun na críche sin é a eisiúint;
 (b) déanfaidh sé comhlíonadh na gceanglas dá
 bhforáiltear in Airteagal 5(a), (b) agus (c) agus, i gcás inarb
 infheidhme, in Airteagal 27(b)(ii) a dhoiciméadú; féadfar an comhlíonadh
 sin a dhoiciméadú i níos mó ná doiciméad sainaitheantais amháin san fhormáid dá
 bhforáiltear in Airteagal 22(1).
 2. Déanfar comhlíonadh na gceanglas
 marcála dá bhforáiltear in Airteagal 5(a) a fhíorú sula ndéantar an méid
 seo a leanas:
 (a) sula n‐eisítear an doiciméad
 sainaitheantais i gcomhréir le mír 1(a);
 (b) sula ndoiciméadtar comhlíonadh na
 gceanglas dá dtagraítear i mír 1(b).
 Airteagal 21
 Faisnéis atá le soláthar sa doiciméad sainaitheantais
 1. Soláthrófar sa doiciméad sainaitheantais
 dá dtagraítear in Airteagal 5(d) an fhaisnéis seo a leanas:
 (a) suíomh an tatú nó an trasfhreagróra, dáta
 a chur i bhfeidhm agus an cód alfa‐uimhriúil a léiríonn sé;
 (b) ainm, seoladh agus síniú an úinéara;
 (c) sonraí an vacsaínithe frithchonfaidh;
 (d) dáta na samplála fola don tástáil
 toirtmheasctha antasubstainte i gcoinne confaidh sa chás dá bhforáiltear in Airteagal 27(b)(ii);
 (e) comhlíonadh na mbeart coisctheach sláinte
 i gcoinne galar nó ionfhabhtuithe seachas confadh, i gcás inar gá sin:
 (i) faoi Airteagal 18(1) den Rialachán
 seo, nó
 (ii) arna nglacadh de bhun an dara fomhír d'Airteagal 5(1)
 de Rialachán (CE) Uimh. 998/2003;
 (f) faisnéis ábhartha eile maidir leis an
 gcur síos ar an ainmhí agus a stádas sláinte.
 2. Déanfaidh an tréidlia a eiseoidh an
 doiciméad sainaitheantais an fhaisnéis dá dtagraítear i mír 1(a) agus (b) a
 thaifeadadh agus taifid ar an bhfaisnéis sin a choinneáil ar feadh ar a laghad
 10 mbliana ó dháta eisiúna an doiciméid sainaitheantais.
 Airteagal 22
 Formáid an doiciméid sainaitheantais
 1. Is i bhformáid pais a bheidh an
 doiciméad sainaitheantais dá dtagraítear in Airteagal 5(d) agus beidh sé i
 gcomhréir leis an múnla atá le glacadh ag an gCoimisiún trí bhíthin gnímh cur
 chun feidhme agus beidh iontrálacha ann chun an fhaisnéis a cheanglaítear i
 gcomhréir le hAirteagal 21(1) a chur isteach. Déanfar an gníomh cur chun
 feidhme sin a ghlacadh i gcomhréir leis an nós imeachta scrúdúcháin dá
 dtagraítear in Airteagal 43(2) faoin [dáta le cur isteach: trí bliana
 tar éis theacht i bhfeidhm an Rialacháin seo].
 2. Déanfaidh an gníomh cur chun feidhme
 dá dtagraítear i mír 1 ceanglais a leagan síos maidir le teangacha agus leagan
 amach an phais dá dtagraítear sa mhír sin.
 3. Beidh ar an bpas dá dtagraítear i
 mír 1 uimhir ina mbeidh cód ISO an Bhallstáit eisiúna agus cód alfa-uimhriúil
 uathúil.
 Airteagal 23
 Maolú ar fhormáid an doiciméid sainaitheantais dá bhforáiltear in Airteagal 22(1)
 1. De mhaolú ar Airteagal 22(1),
 tabharfaidh Ballstáit údarú chun peataí a bhfuil an doiciméad sainaitheantais a
 eisíodh chun críocha Airteagal 10(e) acu a thabhairt isteach i mBallstát ó
 Bhallstát eile chun críocha neamhthráchtála:
 (a) i gcomhréir le hAirteagal 24;
 (b) san fhormáid dá bhforáiltear in Airteagal 26(1).
 2. I gcás inar gá, déanfar comhlíonadh
 na gceanglas dá dtagraítear in Airteagal 5(c) a dhoiciméadú sa doiciméad
 sainaitheantais dá dtagraítear i mír 1, tar éis na seiceálacha dá bhforáiltear
 in Airteagal 36(1) a chríochnú.
 Roinn 2
 Doiciméid sainaitheantais do
 ghluaiseacht neamhthráchtála peataí de na speicis atá liostaithe i gCuid A d'Iarscríbhinn I isteach i mBallstát ó thríú tír nó críoch
 Airteagal 24
 An doiciméad sainaitheantais a eisiúint
 1. Beidh sraithuimhir ar an doiciméad
 sainaitheantais dá dtagraítear in Airteagal 10(e) agus:
 (a) eiseoidh:
 (i) tréidlia oifigiúil de chuid na tríú tíre
 tionscnaimh é ar bhonn doiciméadúcháin tacaíochta, nó
 (ii) tréidlia arna údarú ag údarás inniúil
 na tríú tíre tionscnaimh chun na críche sin, agus formhuineoidh an t‐údarás
 inniúil é ina dhiaidh sin;
 (b) doiciméadfaidh sé comhlíonadh na
 gceanglas dá bhforáiltear in Airteagal 10(a) go (d).
 2. Déanfar comhlíonadh na gceanglas
 marcála dá dtagraítear in Airteagal 10(a) a fhíorú sula ndéantar an méid
 seo a leanas:
 (a) sula n‐eisítear an doiciméad sainaitheantais
 i gcomhréir le mír 1;
 (b) sula ndoiciméadtar comhlíonadh na
 gceanglas dá dtagraítear in Airteagal 10(b), (c) agus (d).
 Airteagal 25
 Faisnéis atá le soláthar sa doiciméad sainaitheantais
 1. Soláthrófar sa doiciméad
 sainaitheantais dá dtagraítear in Airteagal 10(e) an fhaisnéis seo a
 leanas:
 (a) suíomh an tatú nó an trasfhreagróra, dáta
 a chur i bhfeidhm agus an cód alfa‐uimhriúil a léiríonn sé;
 (b) ainm agus seoladh an úinéara nó an duine
 nádúrtha atá ag gníomhú thar ceann an úinéara agus i gcomhaontú leis;
 (c) sonraí an vacsaínithe frithchonfaidh;
 (d) dáta na samplála fola don tástáil
 toirtmheasctha antasubstainte i gcoinne confaidh;
 (e) comhlíonadh na mbeart coisctheach sláinte
 i gcoinne galar nó ionfhabhtuithe seachas confadh, i gcás inar gá sin:
 (i) faoi Airteagal 18(1) den Rialachán
 seo, nó
 (ii) arna nglacadh de bhun an dara fomhír d'Airteagal 5(1)
 de Rialachán (CE) Uimh. 998/2003;
 (f) faisnéis ábhartha eile maidir leis an
 gcur síos ar an ainmhí agus a stádas sláinte.
 2. Forlíonfar an doiciméad
 sainaitheantais dá dtagraítear in Airteagal 10(e) le dearbhú scríofa
 sínithe ag an úinéir, nó ag duine nádúrtha atá ag gníomhú thar ceann an úinéara
 agus i gcomhaontú leis, lena sonrófar go ndéantar an peata a ghluaiseacht
 isteach san Aontas chun críoch neamhthráchtála.
 Airteagal 26
 Formáid an doiciméid sainaitheantais
 1. Is i bhformáid deimhnithe sláinte
 ainmhithe a bheidh an doiciméad sainaitheantais dá dtagraítear i bpointe (e)
 d'Airteagal 10 agus beidh sé i gcomhréir leis an múnla atá le glacadh ag
 an gCoimisiún trí bhíthin gnímh cur chun feidhme agus beidh iontrálacha ann
 chun an fhaisnéis a cheanglaítear i gcomhréir le hAirteagal 25(1) a chur
 isteach. Déanfar an gníomh cur chun feidhme sin a ghlacadh i gcomhréir leis an
 nós imeachta scrúdúcháin dá dtagraítear in Airteagal 43(2) faoin [dáta
 le cur isteach: trí bliana tar éis theacht i bhfeidhm an Rialacháin seo].
 2. Déanfaidh an gníomh cur chun feidhme
 dá dtagraítear i mír 1 ceanglais a leagan síos maidir le teangacha, leagan
 amach agus bailíocht an deimhnithe shláinte ainmhithe dá dtagraítear sa mhír
 sin.
 Airteagal 27
 Maolú ar fhormáid an doiciméid sainaitheantais
 De mhaolú ar Airteagal 26(1), údaróidh
 Ballstáit gluaiseacht neamhthráchtála peataí a bhfuil an doiciméad
 sainaitheantais ag gabháil leo san fhormáid dá bhforáiltear in Airteagal 22(1)
 sna cásanna seo a leanas:
 (a) má eisíodh an doiciméad
 sainaitheantais i gceann de na tríú tíortha nó críocha atá liostaithe sa
 ghníomh cur chun feidhme arna ghlacadh de bhun Airteagal 13(1), nó
 (b) má tá na peataí sin ag teacht
 isteach i mBallstát, tar éis dóibh gluaiseacht go sealadach go tríú tír nó
 críoch ó Bhallstát nó tar éis gluaiseacht trí thríú tír nó críoch ó Bhallstát,
 agus má rinne tréidlia arna údarú ag an údarás inniúil an méid seo a leanas a
 dhoiciméadú sular fhág na peataí an tAontas:
 (i) go bhfuair siad vacsaíniú frithconfaidh;
 (ii) go ndearnadh tástáil toirtmheasctha
 antasubstainte i gcoinne confaidh orthu, seachas i gcás an mhaolaithe dá
 bhforáiltear in Airteagal 12.
 Roinn 3
 Doiciméid sainaitheantais do
 ghluaiseacht neamhthráchtála peataí de na speicis atá liostaithe i gCuid B d'Iarscríbhinn I isteach i mBallstát ó Bhallstát eile
 Airteagal 28
 An doiciméad sainaitheantais a eisiúint
 1. Maidir leis an doiciméad
 sainaitheantais dá dtagraítear in Airteagal 9(1)(c):
 (a) déanfaidh tréidlia arna údarú ag an
 údarás inniúil chun na críche sin é a eisiúint;
 (b) doiciméadfaidh sé comhlíonadh Airteagal 9(1)(a),(b)
 agus (c).
 2. Déanfar comhlíonadh na gceanglas
 marcála nó na gceanglas maidir le cur síos dá bhforáiltear in Airteagal 9(1)(a)
 a fhíorú sula ndéantar an méid seo a leanas:
 (a) sula n‐eisítear an doiciméad
 sainaitheantais i gcomhréir le mír 1(a);
 (b) sula ndoiciméadtar na ceanglais dá
 bhforáiltear in Airteagal 9(1)(a), (b) agus (c) i gcomhréir le hAirteagal 18(3)(c).
 Airteagal 29
 Faisnéis atá le soláthar sa doiciméad sainaitheantais
 Soláthrófar sa doiciméad sainaitheantais dá
 dtagraítear in Airteagal 9(1)(c) an fhaisnéis seo a leanas:
 (a) saintréithe mharc an ainmhí nó an
 chur síos ar an ainmhí mar a fhoráiltear in Airteagal 16(2);
 (b) ainm, seoladh agus síniú an úinéara;
 (c) sonraí na mbeart coisctheach sláinte
 i gcoinne galar nó ionfhabhtuithe seachas confadh, i gcás inar gá, faoi Airteagal 18(1):
 (d) faisnéis ábhartha eile maidir leis an
 gcur síos ar an ainmhí agus a stádas sláinte.
 Airteagal 30
 Formáid an doiciméid sainaitheantais
 1. Déanfaidh an Coimisiún, trí bhíthin
 gnímh cur chun feidhme, múnla a ghlacadh den doiciméad sainaitheantais dá
 dtagraítear in Airteagal 9(1)(c) a mbeidh iontrálacha ann chun an
 fhaisnéis a cheanglaítear i gcomhréir le hAirteagal 29 a chur isteach.
 Déanfar an gníomh cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 43(2).
 2. Déanfaidh an gníomh cur chun feidhme
 dá dtagraítear i mír 1 ceanglais a leagan síos maidir le teangacha, leagan
 amach agus bailíocht an doiciméid sainaitheantais dá dtagraítear sa mhír sin.
 Roinn 4
 Doiciméid sainaitheantais do
 ghluaiseacht neamhthráchtála peataí de na speicis atá liostaithe i gCuid B d'Iarscríbhinn I isteach i mBallstát ó thríú tír nó críoch
 Airteagal 31
 An doiciméad sainaitheantais a eisiúint
 1. Maidir leis an doiciméad
 sainaitheantais dá dtagraítear in Airteagal 14(1)(c):
 (a) eiseoidh:
 (i) tréidlia oifigiúil é ar bhonn
 doiciméadúcháin tacaíochta, nó
 (ii) tréidlia arna údarú ag údarás inniúil
 chun na críche sin, agus formhuineoidh an t‐údarás inniúil é ina dhiaidh
 sin;
 (b) doiciméadfaidh sé comhlíonadh Airteagal 14(1)(a),(b)
 agus (c).
 2. Déanfar comhlíonadh na gceanglas
 marcála nó na gceanglas maidir le cur síos dá bhforáiltear in Airteagal 14(1)(a)
 a fhíorú sula ndéantar an méid seo a leanas:
 (a) sula n‐eisítear an doiciméad
 sainaitheantais i gcomhréir le mír 1(a);
 (b) sula ndoiciméadtar na ceanglais dá
 bhforáiltear in Airteagal 14(1)(a),(b) agus (c) i gcomhréir le hAirteagal 18(3)(c).
 Airteagal 32
 Faisnéis atá le soláthar sa doiciméad sainaitheantais
 1. Soláthrófar sa doiciméad
 sainaitheantais dá dtagraítear in Airteagal 14(1)(c) an fhaisnéis seo a
 leanas:
 (a) saintréithe mharc an ainmhí nó an chur
 síos ar an ainmhí mar a fhoráiltear in Airteagal 16(2);
 (b) ainm agus seoladh an úinéara nó an duine
 nádúrtha atá ag gníomhú thar ceann an úinéara agus i gcomhaontú leis;
 (c) sonraí na mbeart coisctheach sláinte i
 gcoinne galar nó ionfhabhtuithe seachas confadh, i gcás inar gá, faoi Airteagal 18(1);
 (d) faisnéis ábhartha eile maidir leis an
 gcur síos ar an ainmhí agus a stádas sláinte.
 2. Forlíonfar an doiciméad
 sainaitheantais dá dtagraítear in Airteagal 14(1)(c) le dearbhú scríofa
 sínithe ag an úinéir, nó ag duine nádúrtha atá ag gníomhú thar ceann an úinéara
 agus i gcomhaontú leis, lena sonrófar go ndéantar an peata a ghluaiseacht
 isteach san Aontas chun críoch neamhthráchtála.
 Airteagal 33
 Formáid an doiciméid sainaitheantais
 1. Déanfaidh an Coimisiún, trí bhíthin
 gnímh cur chun feidhme, múnla a ghlacadh den doiciméad sainaitheantais dá
 dtagraítear in Airteagal 14(1)(c) a mbeidh iontrálacha ann chun an
 fhaisnéis a cheanglaítear i gcomhréir le hAirteagal 32(1) a chur isteach.
 Déanfar an gníomh cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 43(2).
 2. Déanfaidh an gníomh cur chun feidhme
 dá dtagraítear i mír 1 ceanglais a leagan síos maidir le teangacha, leagan amach
 agus bailíocht an doiciméid sainaitheantais dá dtagraítear sa mhír sin.
 CAIBIDIL VI
 FORÁLACHA COITEANNA
 Roinn 1
 Maolú do ghluaiseacht dhíreach
 neamhthráchtála peataí isteach i mBallstáit
 Airteagal 34
 Maoluithe ar choinníollacha Airteagail 5, 9, 10 agus 14
 1. De mhaolú ar na coinníollacha dá
 bhforáiltear in Airteagail 5, 9, 10 agus 14, féadfaidh Ballstáit peataí de
 na speicis atá liostaithe in Iarscríbhinn I nach gcomhlíonann na
 coinníollacha atá leagtha síos sna hAirteagail sin a ghluaiseacht isteach
 ina gcríoch chun críoch neamhthráchtála, ar choinníoll:
 (a) go ndearna an t‐úinéir, nó an duine
 nádúrtha atá ag gníomhú thar ceann an úinéara agus i gcomhaontú leis, iarratas
 ar chead roimhe agus gur dheonaigh an Ballstát is ceann scríbe an cead sin;
 (b) go gcuirtear na peataí i gcoraintín faoi
 mhaoirseacht oifigiúil ar feadh na tréimhse is gá chun na coinníollacha sin a
 chomhlíonadh, ar tréimhse nach faide ná sé mhí í agus déanfar sin:
 (i) in áit atá formheasta ag an údarás
 inniúil;
 (ii) i gcomhréir leis na socruithe a
 fhorordaítear sa chead.
 2. Féadfar údarú chun idirthuras a
 dhéanamh trí Bhallstát eile a áireamh sa chead dá dtagraítear i mír 1(a) ar
 choinníoll go bhfuil a aontú tugtha roimh ré ag an mBallstát idirthurais don
 Bhallstát is ceann scríbe.
 Roinn 2
 Coinníollacha ginearálta maidir
 le comhlíonadh
 Airteagal 35
 Seiceálacha doiciméadúcháin, sainaitheantais agus fisiceacha atá le déanamh
 ar ghluaiseachtaí neamhthráchtála peataí isteach i mBallstát ó Bhallstát eile
 nó ó thríú tír nó críoch atá liostaithe de bhun Airteagal 13(1)
 1. Gan dochar d'Airteagal 15,
 déanfaidh Ballstáit seiceálacha doiciméadúcháin agus sainaitheantais
 spriocdhírithe nó randamacha, agus i gcás inar gá seiceálacha fisiceacha, ar
 pheataí a bhfuiltear á ngluaiseacht chun críoch neamhthráchtála isteach i
 mBallstát ó Bhallstát eile nó ó thríú tír nó críoch atá liostaithe sa ghníomh
 cur chun feidhme arna ghlacadh de bhun Airteagal 13(1), chun comhlíonadh
 Chaibidil II a fhíorú ar bhealach neamh‐idirdhealaitheach.
 2. Arna iarraidh sin don údarás inniúil
 atá freagrach as na seiceálacha dá bhforáiltear i mír 1 den Airteagal seo,
 tráth aon ghluaiseachta neamhthráchtála isteach i mBallstát ó Bhallstát eile nó
 ó thríú tír nó críoch atá liostaithe de bhun Airteagal 13(1), déanfaidh an
 t‐úinéir, nó an duine nádúrtha atá ag gníomhú thar ceann an úinéara agus
 i gcomhaontú leis, an méid seo a leanas:
 (a) cuirfidh sé an doiciméad sainaitheantais
 i láthair lena léirítear comhlíonadh na gceanglas maidir leis an ngluaiseacht
 sin san fhormáid dá bhforáiltear in:
 (i) Airteagal 22(1), nó
 (ii) Airteagal 23(1);
 (b) cuirfidh sé an peata ar fáil do na
 seiceálacha sin.
 Airteagal 36
 Seiceálacha doiciméadúcháin, sainaitheantais agus fisiceacha atá le déanamh
 ar ghluaiseachtaí neamhthráchtála peataí isteach i mBallstát ó thríú tír nó
 críoch
 1. Beidh gluaiseacht neamhthráchtála
 peataí isteach i mBallstát ó thríú tír nó críoch seachas na cinn atá liostaithe
 sa ghníomh cur chun feidhme arna ghlacadh de bhun Airteagal 13(1) faoi
 réir seiceálacha doiciméadúcháin agus sainaitheantais, agus, i gcás inar gá,
 seiceálacha fisiceacha, a dhéanfaidh an t‐údarás inniúil ag pointe
 iontrála na dtaistealaithe.
 2. Arna iarraidh sin don údarás inniúil
 dá bhforáiltear i mír 1, tráth aon iontrála isteach i mBallstát ó thríú tír nó críoch
 seachas na cinn atá liostaithe sa ghníomh cur chun feidhme arna ghlacadh de
 bhun Airteagal 13(1), déanfaidh an t‐úinéir, nó an duine nádúrtha
 atá ag gníomhú thar ceann an úinéara agus i gcomhaontú leis, an méid seo a
 leanas:
 (a) cuirfidh sé an doiciméad sainaitheantais
 i láthair lena léirítear comhlíonadh na gceanglas maidir leis an ngluaiseacht
 sin san fhormáid dá bhforáiltear in:
 (i) Airteagal 26(1), nó
 (ii) in Airteagal 27(b);
 (b) cuirfidh sé an peata ar fáil do na
 seiceálacha sin.
 3. Déanfaidh Ballstáit liosta de
 phointí iontrála taistealaithe a tharraingt suas agus a choinneáil cothrom le
 dáta.
 4. Áiritheoidh Ballstáit an méid seo a
 leanas maidir leis an údarás inniúil atá ainmnithe acu chun na seiceálacha dá
 bhforáiltear i mír 1 a dhéanamh:
 (a) go bhfuil sé go hiomlán ar an eolas faoi
 na rialacha atá leagtha síos i gCaibidil III agus gur cuireadh an oiliúint is
 gá ar oifigigh an údaráis inniúil chun na rialacha sin a chur chun feidhme;
 (b) go gcoinníonn sé taifid ar na seiceálacha
 atá déanta;
 (c) go ndéanann sé na seiceálacha atá déanta
 a dhoiciméadú sa doiciméad sainaitheantais dá dtagraítear:
 (i) in Airteagal 10(e), nó
 (ii) in Airteagal 27(b).
 Airteagal 37
 Gníomhaíochtaí i gcás ina léiríonn na seiceálacha dá bhforáiltear in Airteagal 35
 agus Airteagal 36 neamhchomhlíonadh
 1. I gcás inar léir ó na seiceálacha dá
 bhforáiltear in Airteagal 35 agus Airteagal 36 nach gcomhlíonann
 peata na coinníollacha atá leagtha síos i gCaibidil II agus i gCaibidil III,
 cinnfidh an t‐údarás inniúil, tar éis dul i gcomhairle leis an tréidlia
 oifigiúil:
 (a) an peata a chur ar ais chuig a thír nó a
 chríoch tionscnaimh, nó
 (b) an peata a aonrú, ar chostas an úinéara,
 faoi rialú oifigiúil ar feadh na tréimhse is gá chun na coinníollacha atá
 leagtha síos i gCaibidil II agus i gCaibidil III a chomhlíonadh, nó
 (c) an peata a mharú, gan cúiteamh airgeadais
 a thabhairt don úinéir nó don duine nádúrtha atá ag gníomhú thar ceann an
 úinéara agus i gcomhaontú leis, i gcás nach féidir an peata a chur ar ais nó
 nach bhfuil sé praiticiúil é a aonrú.
 2. I gcás ina ndiúltaíonn an t‐údarás
 inniúil gluaiseacht neamhthráchtála peataí isteach san Aontas, cuirfear i
 dteach faoi rialú oifigiúil iad go dtí:
 (a) go bhfilleann siad ar a dtír nó a gcríoch
 tionscnaimh, nó
 (b) go nglacfar aon chinneadh riaracháin eile
 maidir leis na peataí sin.
 Airteagal 38
 Bearta cosanta
 I gcás ina bhfuil confadh i mBallstát, i dtríú
 tír nó i gcríoch nó ina bhfuil confadh á leathadh ann agus ina bhféadfadh
 bagairt thromchúiseach don tsláinte phoiblí nó do shláinte ainmhithe a bheith
 ann, féadfaidh an Coimisiún, ag gníomhú dó ar a thionscnamh féin nó ar iarraidh
 ó Bhallstát, ceann de na bearta seo a leanas a ghlacadh, trí bhíthin gnímh cur
 chun feidhme, gan mhoill agus ag brath ar thromchúis an cháis:
 (a) gluaiseacht nó idirthuras
 neamhthráchtála peataí ó chríoch iomlán an Bhallstáit lena mbaineann nó ó chuid
 di nó ón tríú tír ar fad lena mbaineann nó ó chuid di nó ón tríú críoch ar fad
 lena mbaineann nó ó chuid di a chur ar fionraí;
 (b) coinníollacha speisialta a leagan
 síos i leith gluaiseachtaí neamhthráchtála peataí a thagann ón mBallstát ar fad
 lena mbaineann nó ó chuid de nó ón tríú tír ar fad lena mbaineann nó ó chuid di
 nó ón tríú críoch ar fad lena mbaineann nó ó chuid di.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 43(2).
 Ar mhórchúiseanna práinne atá cuí-réasúnaithe
 chun smacht a choimeád ar riosca tromchúiseach don tsláinte phoiblí nó do
 shláinte ainmhithe nó chun dul i ngleic leis an riosca sin, glacfaidh an
 Coimisiún gníomhartha cur chun feidhme is féidir a chur i bhfeidhm láithreach i
 gcomhréir leis an nós imeachta dá dtagraítear in Airteagal 43(3).
 Airteagal 39
 Oibleagáidí maidir le faisnéis
 1. Faoin [dáta le cur isteach: bliain
 amháin tar éis theacht i bhfeidhm an Rialacháin seo] ar a dhéanaí,
 déanfaidh na Ballstáit faisnéis shoiléir a bhfuil sé éasca teacht uirthi a
 thabhairt don phobal maidir leis an méid seo a leanas:
 (a) na cáilíochtaí atá ag teastáil chun an
 trasfhreagróir a ionphlandú mar a fhoráiltear in Airteagal 17;
 (b) an t‐údarú chun maolú ar an
 gcoinníoll maidir le vacsaíniú frithchonfaidh do pheataí óga de na speicis atá
 liostaithe i gCuid A d'Iarscríbhinn I mar a fhoráiltear in Airteagal 6
 agus in Airteagal 11;
 (c) na coinníollacha is infheidhme maidir le
 gluaiseacht neamhthráchtála peataí de na speicis atá liostaithe in Iarscríbhinn I
 isteach ina gcríoch:
 (i) ar peataí iad nach gcomhlíonann Airteagail 5,
 9, 10 agus 14;
 (ii) ar peataí iad a thagann ó thíortha agus
 ó chríocha áirithe faoi choinníollacha arna leagan síos ag a rialacha náisiúnta
 mar a fhoráiltear in Airteagal 15;
 (d) liosta de phointí iontrála taistealaithe
 mar a cheanglaítear le hAirteagal 36(3), lena n‐áirítear an t‐údarás
 inniúil atá ainmnithe chun na seiceálacha dá bhforáiltear in Airteagal 36(4)
 a dhéanamh;
 (e) na coinníollacha is infheidhme maidir le
 gluaiseacht neamhthráchtála peataí de na speicis atá liostaithe i gCuid B d'Iarscríbhinn I
 isteach ina gcríoch, arna leagan síos ag a rialacha náisiúnta mar a fhoráiltear
 in Airteagal 14(2).
 2. Chun cur i bhfeidhm aonfhoirmeach na
 gceanglas faisnéise dá bhforáiltear i mír 1 a áirithiú, féadfaidh an Coimisiún
 gníomhartha cur chun feidhme a ghlacadh. Glacfar na gníomhartha cur chun
 feidhme sin i gcomhréir leis an nós imeachta scrúdúcháin dá dtagraítear in Airteagal 43(2).
 Roinn 3
 Forálacha nós imeachta
 Airteagal 40
 Raon feidhme gníomhartha tarmligthe
 1. Chun dul chun cinn teicniúil,
 forbairtí eolaíocha agus cosaint na sláinte poiblí nó sláinte peataí de na
 speicis atá liostaithe in Iarscríbhinn I a chur san áireamh, tabharfar de
 chumhacht don Choimisiún gníomhartha tarmligthe a ghlacadh i gcomhréir le hAirteagal 41
 chun Iarscríbhinní II go V a ghabhann leis an Rialachán seo a leasú.
 2. Chun gluaiseachtaí tráchtála a
 sheachaint, ar gluaiseachtaí iad a cheiltear go calaoiseach mar ghluaiseachtaí
 neamhthráchtála peataí, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 41 chun rialacha a leagan
 síos lena gcuirfear teorainn le líon na bpeataí de na speicis atá liostaithe in
 Iarscríbhinn I a fhéadfaidh a bheith in éineacht leis an úinéir, nó le
 duine nádúrtha atá ag gníomhú thar ceann an úinéara agus i gcomhaontú leis, do
 ghluaiseacht neamhthráchtála aonair.
 Airteagal 41
 An tarmligean a fheidhmiú
 1. Tugtar de chumhacht don Choimisiún
 gníomhartha tarmligthe a ghlacadh faoi réir na gcoinníollacha atá leagtha síos
 san Airteagal seo.
 2. Tabharfar tarmligean na cumhachta dá
 dtagraítear in Airteagal 7(1), sa dara fomhír d'Airteagal 16(2), sa
 chéad fhomhír d'Airteagal 18(1) agus in Airteagal 40 don Choimisiún
 ar feadh tréimhse neamhchinntithe ó (*).
 (*) Dáta
 theacht i bhfeidhm an ghnímh bhunúsaigh reachtaigh nó dáta ar bith eile arna
 shocrú ag an reachtóir.
 3. Féadfaidh Parlaimint na hEorpa nó an
 Chomhairle tarmligean na cumhachta dá dtagraítear in Airteagal 7(1), sa
 dara fomhír d'Airteagal 16(2), sa chéad fhomhír d'Airteagal 18(1)
 agus in Airteagal 40 a chúlghairm ag am ar bith. Má chinntear cúlghairm a
 dhéanamh, cuirfear deireadh le tarmligean na cumhachta a shonrófar sa chinneadh
 sin. Beidh éifeacht leis an lá tar éis fhoilsiú an chinnidh in Iris
 Oifigiúil an Aontais Eorpaigh nó ar dháta níos déanaí a shonrófar ann. Ní
 dhéanfaidh sé difear do bhailíocht aon cheann de na gníomhartha tarmligthe atá
 i bhfeidhm cheana féin.
 4. A luaithe a ghlacfaidh sé gníomh
 tarmligthe, tabharfaidh an Coimisiún fógra ina leith go comhuaineach do
 Pharlaimint na hEorpa agus don Chomhairle.
 5. Ní thiocfaidh gníomh tarmligthe a
 ghlacfar de bhun Airteagal 7(1), an dara fomhír d'Airteagal 16(2), na
 chéad fhomhíre d'Airteagal 18(1) agus Airteagal 40 i bhfeidhm ach
 amháin mura ndéanfaidh Parlaimint na hEorpa nó an Chomhairle agóid ina choinne
 laistigh de thréimhse 2 mhí ón dáta ar a dtabharfar fógra faoin ngníomh sin do
 Pharlaimint na hEorpa agus don Chomhairle nó, más rud é, sula rachaidh an
 tréimhse sin in éag, go mbeidh sé curtha in iúl don Choimisiún ag Parlaimint na
 hEorpa agus ag an gComhairle araon nach ndéanfaidh siad agóid ina choinne. Cuirfear
 dhá mhí leis an tréimhse sin ar thionscnamh Pharlaimint na hEorpa nó na
 Comhairle.
 Airteagal 42
 Nós imeachta práinne
 1. Tiocfaidh gníomhartha tarmligthe
 arna nglacadh faoin Airteagal seo i bhfeidhm gan mhoill agus beidh feidhm acu
 fad nach ndéanfar agóid i gcomhréir le mír 2. Luafar na cúiseanna ar
 úsáideadh an nós imeachta práinne san fhógra faoi ghníomh tarmligthe a
 thabharfar do Pharlaimint na hEorpa agus don Chomhairle.
 2. Féadfaidh Parlaimint na hEorpa nó an
 Chomhairle agóid a dhéanamh i gcoinne gnímh tharmligthe i gcomhréir leis an nós
 imeachta dá dtagraítear in Airteagal 41(5). Sa chás sin, déanfaidh an
 Coimisiún an gníomh tarmligthe a aisghairm gan mhoill tar éis do Pharlaimint na
 hEorpa nó don Chomhairle fógra a thabhairt don Choimisiún maidir leis an
 gcinneadh chun agóid a dhéanamh.
 Airteagal 43
 Nós imeachta coiste
 1. Beidh an Buanchoiste um an
 mBiashlabhra agus um Shláinte Ainmhithe a bunaíodh le hAirteagal 58 de
 Rialachán (CE) Uimh. 178/2002 de chúnamh ag an gCoimisiún. Is é
 a bheidh sa choiste sin coiste de réir bhrí Rialachán (AE) Uimh. 182/2011.
 2. I gcás ina ndéanfar tagairt
 don mhír seo, beidh feidhm ag Airteagal 5 de Rialachán (AE) Uimh. 182/2011.
 I gcás ina mbeidh tuairim an choiste le fáil trí
 nós imeachta i scríbhinn, cuirfear deireadh leis an nós imeachta sin gan toradh
 i gcás ina gcinnfidh cathaoirleach an choiste amhlaidh nó i gcás ina n‐iarrfaidh
 tromlach simplí de chomhaltaí an choiste amhlaidh laistigh den teorainn ama
 chun an tuairim a thabhairt.
 3. I gcás ina ndéanfar tagairt
 don mhír seo, beidh feidhm ag Airteagal 8 de Rialachán (AE) Uimh. 182/2011
 i gcomhar le hAirteagal 5 den Rialachán sin.
 Airteagal 44
 Pionóis
 Leagfaidh na Ballstáit síos na rialacha a
 bhaineann le pionóis is infheidhme maidir le sáruithe ar an Rialachán seo agus
 déanfaidh siad na bearta go léir is gá chun a áirithiú go gcuirfear chun
 feidhme iad. Ní mór na pionóis dá bhforáiltear a bheith éifeachtach,
 comhréireach agus athchomhairleach.
 Tabharfaidh na Ballstáit fógra don Choimisiún
 faoi na pionóis sin faoin [dáta le cur isteach: bliain amháin tar éis
 theacht i bhfeidhm an Rialacháin seo] ar a dhéanaí agus tabharfaidh siad
 fógra dó gan mhoill faoi aon leasuithe ina dhiaidh sin a dhéanann difear dóibh.
 Caibidil VII
 FORÁLACHA IDIRTHRÉIMHSEACHA AGUS
 CRÍOCHNAITHEACHA
 Airteagal 45
 Aisghairm
 1. Déanfar Rialachán (CE) Uimh. 998/2003
 a aisghairm le héifeacht ón [dáta le cur isteach: bliain amháin tar éis
 theacht i bhfeidhm an Rialacháin seo].
 Aon tagairtí sa Rialachán seo don liosta sa
 ghníomh cur chun feidhme arna ghlacadh de bhun Airteagal 13(1) nó (2),
 déanfar iad a fhorléiriú mar thagairtí don liosta de na tríú tíortha agus
 críocha atá leagtha amach i Roinn 2 de Chuid B nó i gCuid C d'Iarscríbhinn II
 a ghabhann le Rialachán (CE) Uimh. 998/2003 go dtí teacht i bhfeidhm an
 ghnímh cur chun feidhme sin.
 2. Déanfar tagairtí don Rialachán
 aisghairthe a fhorléiriú mar thagairtí don Rialachán seo agus léifear iad i
 gcomhréir leis an tábla comhghaoil in Iarscríbhinn VI.
 Airteagal 46
 Bearta idirthréimhseacha maidir le doiciméid sainaitheantais
 1. De mhaolú ar Airteagal 22(1),
 measfar go gcomhlíonann an doiciméad sainaitheantais an Rialachán seo i gcás:
 (a) ina dtarraingítear suas é i gcomhréir
 leis an múnla de phas a bunaíodh le Cinneadh 2003/803/CE;
 (b) inar eisíodh é tráth nach déanaí ná
 bliain amháin ó dháta theacht i bhfeidhm an ghnímh cur chun feidhme arna
 ghlacadh de bhun Airteagal 22(1).
 2. De mhaolú ar Airteagal 26(1),
 measfar go gcomhlíonann an doiciméad sainaitheantais an Rialachán seo, i gcás:
 (a) ina dtarraingítear suas é i gcomhréir
 leis an múnla de dheimhniú atá leagtha amach in Iarscríbhinn II a ghabhann
 le Cinneadh 2011/874/AE;
 (b) inar eisíodh é tráth nach déanaí ná
 bliain amháin ó dháta theacht i bhfeidhm an ghnímh cur chun feidhme arna
 ghlacadh de bhun Airteagal 26(1).
 Airteagal 47
 Teacht i bhfeidhm agus infheidhmeacht
 Tiocfaidh an Rialachán seo i bhfeidhm ar an
 bhfichiú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón xxxx [dáta le cur
 isteach: bliain amháin tar éis theacht i bhfeidhm an Rialacháin seo].
 Beidh an
 Rialachán seo ina cheangal go huile agus go hiomlán agus beidh sé infheidhme go
 díreach i ngach Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 Speicis
 peataí
 CUID
 A
 Madraí (Canis lupus
 familiaris)
 Cait (Felis
 silvestris catus)
 Firéid (Mustela
 putorius furo)
 CUID B
 Inveirteabraigh
 (seachas beacha agus bumbóga a thagann faoi raon feidhme Threoir 92/65/CEE
 agus moilisc agus crústaigh a thagann faoi raon feidhme Threoir 2006/88/CE)
 Ainmhithe uisceacha
 ornáideacha a thógtar in uisceadáin neamhthráchtála (agus atá eisiata ó raon
 feidhme Threoir 2006/88/CE)
 Débheathaigh
 Reiptílí
 Éin: gach speiceas éan
 seachas éanlaith chlóis a thagann faoi raon feidhme Threoir 92/65/CEE agus
 Threoir 2009/158/CE)
 Mamaigh: Creimirí agus
 coiníní clóis.
 IARSCRÍBHINN II
 Liosta Ballstát mar atá sainmhínithe in Airteagal 3(f)
 Cód tíre || Tír || Críocha atá ar áireamh
 BE || An Bheilg ||
 BG || An Bhulgáir ||
 CZ || Poblacht na Seice ||
 DK || An Danmhairg || Oileáin Fharó agus an Ghraonlainn
 DE || An Ghearmáin ||
 EE || An Eastóin ||
 IE || Éire ||
 EL || An Ghréig ||
 ES || An Spáinn || Na hOileáin Bhailéaracha, na hOileáin Chanáracha, Ceuta agus Melilla
 FR || An Fhrainc || Guáin na Fraince, Guadalúip, Martinique agus La Réunion
 IT || An Iodáil ||
 CY || An Chipir ||
 LV || An Laitvia ||
 LT || An Liotuáin ||
 LU || Lucsamburg ||
 HU || An Ungáir ||
 MT || Málta ||
 NL || An Ísiltír ||
 AT || An Ostair ||
 PL || An Pholainn ||
 PT || An Phortaingéil || Na hAsóir agus Maidéara
 RO || An Rómáin ||
 SI || An tSlóivéin ||
 SK || An tSlóvaic ||
 FI || An Fhionlainn ||
 SE || An tSualainn ||
 UK || An Ríocht Aontaithe || Oileáin Mhuir nIocht agus Oileán Mhanann
 GI || Giobráltar ||
 IARSCRÍBHINN III
 Ceanglais theicniúla le
 haghaidh trasfhreagróirí
 Feiste éighníomhach sainaitheantais radaimhinicíochta
 atá inléite amháin a bheidh sa trasfhreagróir:
 (a) a chomhlíonann Caighdeán ISO 11784
 agus ina n‐úsáidtear teicneolaíocht HDX nó FDX-B;
 (b) ar féidir í a léamh le feiste
 léitheoireachta atá comhoiriúnach le Caighdeán ISO 11785.
 IARSCRÍBHINN IV
 Ceanglais
 bhailíochta le haghaidh vacsaínithe frithchonfaidh
 1. Maidir leis an vacsaín
 frithchonfaidh:
 (a) ní mór gur vacsaín seachas vacsaín bheo
 mhodhnaithe í agus ní mór go dtagann sí faoi réim ceann amháin de na catagóirí
 seo a leanas:
 (i) vacsaín dhíghníomhaithe ina bhfuil ar a
 laghad aonad antaigineach amháin in aghaidh na dáileoige (moladh ón Eagraíocht
 Dhomhanda Trádála), nó
 (ii) vacsaín athchuingreach ina léirítear
 gliceapróitéin imdhíonta víreas an chonfaidh i veicteoir víris bheo;
 (b) i gcás ina riartar i mBallstát í, ní mór
 údarú margaíochta a bheith ann ina leith i gcomhréir leis na hAirteagail seo:
 (i) Airteagal 5 de Threoir 2001/82/CE,
 nó
 (ii) Airteagal 3 de Rialachán (CE)
 Uimh. 726/2004;
 (c) i gcás ina riartar i dtríú tír í, ní mór
 formheas nó ceadúnas a bheith deonaithe ina leith ag an údarás inniúil agus go
 gcomhlíonann sí ar a laghad na ceanglais atá leagtha síos sa chuid ábhartha den
 Chaibidil maidir le confadh i Lámhleabhar na dTástálacha Diagnóiseacha agus na
 Vacsaíní le haghaidh Ainmhithe Talún ón Eagraíocht Dhomhanda um Shláinte
 Ainmhithe.
 2. Ní mór do vacsaíniú frithchonfaidh
 na coinníollacha seo a leanas a shásamh:
 (a) tréidlia arna údarú ag an údarás inniúil
 a thug an vacsaín;
 (b) tá an dáta a riaradh an vacsaín sonraithe
 ag tréidlia arna údarú ag an údarás inniúil sa roinn iomchuí den doiciméad
 sainaitheantais san fhormáid dá bhforáiltear in Airteagal 22(1) nó Airteagal 26(1);
 (c) ní thiteann an dáta sin dá dtagraítear i
 bpointe (b) roimh an dáta ar a ndearnadh an micrishliseadh nó an tatú agus
 a thaispeántar sa roinn iomchuí den doiciméad sainaitheantais san fhormáid dá
 bhforáiltear in Airteagal 22(1) nó Airteagal 26(1);
 (d) tá tréimhse bailíochta an vacsaínithe
 sonraithe ag an tréidlia údaraithe sa roinn iomchuí den doiciméad
 sainaitheantais san fhormáid dá bhforáiltear in Airteagal 22(1) nó Airteagal 26(1).
 Tosaíonn an tréimhse sin le bunú imdhíonachta
 cosantaí, nach mbeidh níos lú ná 21 lá ón bprótacal um vacsaíniú a chur i
 gcrích, ar prótacal é a éilíonn an monaróir le haghaidh an vacsaínithe
 phríomha, agus maireann sí go dtí deireadh thréimhse na himdhíonachta cosantaí,
 mar a fhorordaítear i sonraíocht theicniúil an údaraithe margaíochta dá
 dtagraítear i bpointe 1(b) nó san fhormheas nó sa chead dá dtagraítear i
 bpointe 1(c) le haghaidh na vacsaíne frithchonfaidh sa Bhallstát nó sa tríú tír
 nó críoch ina riartar an vacsaín;
 (e) ní mór a mheas gurb ionann athvacsaíniú
 agus vacsainiú príomha más rud é nach ndéantar é laistigh de thréimhse
 bailíochta an vacsaínithe roimhe sin dá dtagraítear i bpointe (d).'
 IARSCRÍBHINN V
 Ceanglais
 bhailíochta le haghaidh na tástála toirtmheasctha antasubstainte i gcoinne
 confaidh
 1. Ní mór do thréidlia arna údarú ag an
 údarás inniúil an sampla fola is gá chun an tástáil chonfaidh toirtmheasctha
 antasubstaintí a dhéanamh a bhailiú agus ní mór dó é sin a dhoiciméadú sa roinn
 iomchuí den doiciméad sainaitheantais san fhormáid dá bhforáiltear in Airteagal 22(1)
 nó Airteagal 26(1);
 2. Maidir leis an tástáil
 toirtmheasctha antasubstainte i gcoinne confaidh:
 (a) ní mór í a dhéanamh ar shampla a bailíodh
 ar a laghad 30 lá tar éis dháta an vacsaínithe agus
 (i) tráth nach lú ná trí mhí roimhe seo a
 leanas:
 –
 dáta na gluaiseachta neamhthráchtála ó thríú tír nó
 críoch seachas na cinn atá liostaithe sna gníomhartha cur chun feidhme arna
 nglacadh de bhun Airteagal 13, nó
 –
 dáta an idirthurais tríd an tríú tír nó críoch sin,
 i gcás nach gcomhlíontar na coinníollacha atá leagtha síos in Airteagal 12(b);
 nó
 (ii) sular fhág an peata an tAontas chun
 gluaiseacht chuig tríú tír nó críoch nó chun idirthuras a dhéanamh trí thríú
 tír nó críoch seachas na cinn atá liostaithe sna gníomhartha cur chun feidhme
 arna nglacadh de bhun Airteagal 13; ní mór don doiciméad sainaitheantais
 san fhormáid dá bhforáiltear in Airteagal 22(1) a dhaingniú go ndearnadh
 tástáil toirtmheasctha antasubstainte i gcoinne confaidh agus go raibh toradh
 fabhrach uirthi roimh dháta na gluaiseachta;
 (b) ní mór di leibhéal antasubstaintí séirim
 chun an víreas confaidh a neodrú a thomhas, ar leibhéal é atá cothrom le 0.5
 IU/ml nó níos mó ná sin agus modh a úsáid a fhorordaítear sa chuid ábhartha den
 Chaibidil maidir le confadh i Lámhleabhar na dTástálacha Diagnóiseacha agus na
 Vacsaíní le haghaidh Ainmhithe Talún ón Eagraíocht Dhomhanda um Shláinte Ainmhithe;
 (c) ní mór í a dhéanamh i saotharlann atá
 formheasta i gcomhréir le hAirteagal 3 de Chinneadh 2000/258/CE;
 (d) ní mór gan í a athnuachan tar éis toraidh
 mhaith a bhfuil cur síos air i bpointe (b) den Iarscríbhinn seo, ar
 choinníoll go ndéantar an t‐ainmhí a athvacsaíniú i gcomhréir le pointe
 2(e) d'Iarscríbhinn IV.
 IARSCRÍBHINN VI
 Tábla
 comhghaoil
 [dá dtagraítear in Airteagal 45(2)]
 Rialachán (CE) Uimh. 998/2003 || An Rialachán seo
 Airteagal 1 || Airteagal 1
 An chéad mhír d'Airteagal 2 || Airteagal 2(1)
 An dara mír d'Airteagal 2 || Airteagal 2(2)(a)
 An tríú mír d'Airteagal 2 || Airteagal 2(2)(b)
 Airteagal 3(a) || Airteagal 3(b)
 Airteagal 3(b) || Airteagal 3(e)
 Airteagal 3(c) || Airteagal 3(a)
 Abairt tosaigh den chéad fhomhír d'Airteagal 4(1) || ---
 Pointe (a) agus pointe (b) den chéad fhomhír d'Airteagal 4(1) || An chéad fhomhír d'Airteagal 16(1)
 An dara fomhír d'Airteagal 4(1) || An dara fomhír d'Airteagal 16(1)
 Airteagal 4(2) || Airteagal 21(1)(b)
 Airteagal 4(3) || ---
 Airteagal 4(4) || ---
 Airteagal 5(1)(a) || Airteagal 5(a)
 Abairt tosaigh d'Airteagal 5(1)(b) || Airteagal 5(d)
 Airteagal 5(1)(b)(i) || Airteagal 5(b)
 Airteagal 5(1)(b)(ii) || Airteagal 5(c)
 An dara fomhír d'Airteagal 5(1) || Airteagal 18
 Airteagal 5(2) || Airteagal 6
 Airteagal 6 || ---
 Airteagal 7 || Airteagal 9 agus Airteagal 14, Airteagal 30(1) agus Airteagal 40
 Airteagal 8(1)(a)(i) || Airteagal 10 agus Airteagal 12
 Airteagal 8(1)(a)(ii) || ---
 Airteagal 8(1)(b)(i) || Airteagal 10
 Airteagal 8(1)(b)(ii) || ---
 Airteagal 8(2) || Airteagal 10(e) agus Airteagal 27
 Airteagal 8(3)(a) || Airteagal 13(1)
 Airteagal 8(3)(b) || Airteagal 15
 Airteagal 8(3)(c) || Airteagal 11
 Airteagal 8(4) || Airteagal 26(1)
 Airteagal 9 || Airteagal 14 agus Airteagal 33(1)
 Airteagal 10 || Airteagal 13(2) agus (3)
 An chéad abairt d'Airteagal 11 || Airteagal 39(1)
 An dara habairt d'Airteagal 11 || Airteagal 36(3)(a)
 An chéad fhomhír d'Airteagal 12 || Airteagal 36(1)
 An dara fomhír d'Airteagal 12 || Airteagal 36(4)
 Airteagal 13 || Airteagal 36(3) agus Airteagal 39(1)(d)
 An chéad mhír d'Airteagal 14 || Airteagal 35(2) agus Airteagal 36(2)
 An dara mír d'Airteagal 14 || An dara fomhír d'Airteagal 16(1)
 An tríú mír d'Airteagal 14 || Airteagal 37(1)
 An ceathrú mír d'Airteagal 14 || Airteagal 37(2)
 Airteagal 15 || Mír 2(c) d'Iarscríbhinn V
 Airteagal 16 || ---
 An chéad mhír d'Airteagal 17 || ---
 An dara mír d'Airteagal 17 || Airteagal 22(1)
 An chéad mhír d'Airteagal 18 || ---
 An dara mír d'Airteagal 18 || Airteagal 38
 Airteagal 19 || Airteagal 13 agus Airteagal 40 agus Airteagal 43(2)
 Airteagal 19a(1) agus (2) || Airteagal 40(1)
 Airteagal 19a(3) || ---
 Airteagal 19b(1) || Airteagal 41(1) agus (2)
 Airteagal 19b(2) || Airteagal 41(4)
 Airteagal 19b(3) || ---
 Airteagal 19c(1) agus (3) || Airteagal 41(3)
 Airteagal 19c(2) || ---
 Airteagal 19d(1) agus Airteagal 19d(2) || Airteagal 41(5)
 Airteagal 19d(3) || ---
 Airteagail 20 go 23 || ---
 Airteagal 24(1), (2) agus (3) || Airteagal 43(1), (2) agus (3)
 Airteagal 24(4) agus (5) || ---
 Airteagal 25 || Airteagal 47
 Iarscríbhinn I || Iarscríbhinn I
 Iarscríbhinn Ia || Iarscríbhinn III
 Iarscríbhinn Ib || Iarscríbhinn IV
 Cuid A agus Roinn 1 de Chuid B d'Iarscríbhinn II || Iarscríbhinn II
 Roinn 2 de Chuid B d'Iarscríbhinn II || [Airteagal 13(1)]
 Cuid C d'Iarscríbhinn II || [Airteagal 13(2)]
 --- || Airteagal 3(c),(d),(f) agus (g)
 --- || Airteagal 4
 --- || Airteagal 7
 --- || Airteagal 8
 --- || Airteagal 16(2)
 --- || Airteagal 17
 --- || Airteagal 19
 --- || Airteagal 20
 --- || Airteagal 21(1)(a) agus (c) go (f) agus Airteagal 21(2)
 --- || Airteagal 22(2)
 --- || Airteagal 23
 --- || Airteagal 24
 --- || Airteagal 25(1)(a) agus (c) go (f) agus Airteagal 25(2)
 --- || Airteagal 26(2)
 --- || Airteagal 27
 --- || Airteagal 28
 --- || Airteagal 29
 --- || Airteagal 24
 --- || Airteagal 25
 --- || Airteagal 26
 --- || Airteagal 27
 --- || Airteagal 28
 --- || Airteagal 29
 --- || Airteagal 30(2)
 --- || Airteagal 31
 --- || Airteagal 32
 --- || Airteagal 33(2)
 --- || Airteagal 34
 --- || Airteagal 35
 --- || Airteagal 39(1) (a), (b), (c), agus (e) agus Airteagal 39(2)
 --- || Airteagal 42
 --- || Airteagal 44
 --- || Airteagal 45
 --- || Airteagal 46
 --- || Iarscríbhinn V
 --- || Iarscríbhinn VI
 [1] IO L 146, 13.6.2003,
 lch. 1.
 [2] IO L 87, 31.3.2009,
 lch. 109.
 [3] IO L 132, 29.5.2010,
 lch. 3.
 [4] IO L 268, 14.9.1992,
 lch. 54.
 [5] IO C [...], [...], lch. [...].
 [6] IO C [...], [...], lch. [...].
 [7] IO L 146, 13.6.2003,
 lch. 1.
 [8] IO L 132, 29.5.2010,
 lch. 3.
 [9] IO L 268, 14.9.1992,
 lch. 54.
 [10] IO L 328, 24.11.2006,
 lch. 14.
 [11] IO L 343, 22.12.2009,
 lch. 74.
 [12] IO L 61, 3. 3.1997, lch. 1.
 [13] IO L 68, 15. 3.1973,
 lch. 1.
 [14] IO L 311, 28.11.2001,
 lch. 1.
 [15] IO L 136, 30.4.2004,
 lch. 1.
 [16] IO L 79, 30.3.2000,
 lch. 40.
 [17] IO L 224, 18. 8.1990,
 lch. 29.
 [18] IO L 268, 24. 9.1991,
 lch. 56.
 [19] IO L 165, 30.4.2004,
 lch. 1.
 [20] IO L 55, 28.2.2011,
 lch. 13.
 [21] IO L 312, 27.11.2003,
 lch. 1.
 [22] IO L 343, 23.12.2011,
 lch. 65.